Beste traba bat euskaraz bizi nahi dugunontzat - GARA\nJon Bollar Intxausti I UEMAko Zuzendaritza batzordearen izenean\nAdministrazio elebidunean langile elebakarrak kontratatzen jarraituko dute, eta hori da Jaurlaritzak hizkuntzen estatus ofiziala berdintasunean ulertzeko duen modua\nEusko Jaurlaritzak beste traba bat jarri du euskaraz bizi nahi dugunontzat; zehazki, administrazioarekin harremanak euskaraz izan nahi ditugunontzat. Izan ere, Jaurlaritzak administraziorako azken lan eskaintza publikoan euskaraz jakiteko betekizuna murriztu du berriro ere, eta, horren ondorioz, lehen baino zailagoa izango da aurrez aurre izango dugun administrazioko langileak guri euskaraz egitea edo/eta agiriak euskaraz idaztea.\nErakunde publikoek norberaren hizkuntza hautua errespetatu eta bermatu beharreko lehenengo tokia izan beharko lukete. Baina hori Euskal Autonomia Erkidegoan ere ez da betetzen. Bi hizkuntza ofizial dauden arren, hizkuntza ofizialetako bat aukeratzen duenari traba gehiago jartzen dizkigute: langileak ez daki euskaraz, agiriak ez daude euskaraz... Gaztelaniaz ez dakien inor ez du onartzen Jaurlaritzak, baina euskaraz ez dakitenak bai, eta horretan datza Jaurlaritzaren apustu estrategikoa. Administrazio elebidunean langile elebakarrak kontratatzen jarraituko dute, eta hori da Jaurlaritzak hizkuntzen estatus ofiziala berdintasunean ulertzeko duen modua.\nUdalerri Euskaldunen Mankomunitatearen ikuspuntutik are larriagoa da hizkuntza politika hori. Izan ere, euskararen aurkako irizpide suntsitzaile berak ezartzen dituzte UEMAko udalerrietan; hau da, euskaraz bizi nahi duten herriek osatutako lur gunean. Duela urtebete, Osakidetzaren lanpostu deialdiaren harira, UEMAko hogeitik gora udalek mozioa onartu zuten, eta, bertan, udalek Jaurlaritzari eskatu zioten gure herritarrei osasun zerbitzua ematen zieten langile oro euskaldunak izateko, eta, horretarako, eskura zituzten neurri guztiak hartzeko. Eskaera horrekin bat, Jaurlaritzaren Euskararen Aholku Batzordeak «Euskara 21» txostenean adierazitakoa ekarri zuten gogora udalek: «(...) Arnasgune horiek (gune euskaldunak) zaindu, sortu eta, ahal balitz, hedatu ezean, alferrik izango da, seguruenera, gainerako ahalegin oro. Horrenbestez, lehentasunezko trataera garbia eman beharko zaie euskararen arnasguneei XXI. mende hasierako hizkuntza politikan». Errealitateak erakutsi digu hitzak hitz direla eta errealitatea oso bestelako kontua dela. Non dago «lehentasunezko trataera garbia»?\nAzken batean, hemen, Euskal Herrian, hizkuntza gatazka bat dago, eta ez da erdaldunen eta euskaldunen artekoa, ezta Euskal Herrian erdaraz bizi nahi dutenen eta euskaraz bizi nahi dugunon artekoa, baizik eta euskaraz bizi nahi dugunon eta euskaraz bizitzen uzten ez digutenen artekoa. Eta, gatazka horretan, argi dago Jaurlaritza non kokatu den. Ez digute euskaraz bizitzen utzi nahi, ez baldintza soziolinguistiko hobeak dauden guneetan, ezta, hedaduraz, Euskal Autonomia Erkidegoan ere. Egunerokoan erdara sartu nahi digute, eta sartzen ari dira, administrazioan, eskolan...


Moorslede - Wikipedia, entziklopedia askea.\nRoeselare eta Wervik\n11.080 (2018ko urtarrilaren 1a)\nMoorslede, Belgikako mendebaldean dagoen hiria da, Mendebaldeko Flandria probintzian dagoena. Herri hauek daude udalerriaren barruan: Dadizele, Slypskapelle eta Moorslede bera. 2013ko urtarrilaren 1ean 10.925 biztanle zituen.\nMoorslede Munduko Txirrindularitza Txapelketaren egoitza izan zen 1950an, Briek Schotte-k irabazi zuena.\nOrriaren azken aldaketa: 11 otsaila 2021, 21:48.


Umetoki-lepoko minbizia bahetzeko programa - Minbizia - Osasun Eskola - Osakidetza\nminbizia bahetzeko programari buruz\nUmetoki-lepoko minbiziaren populazio-baheketa egiteko Osakidetzaren programak parte hartzera gonbidatzen du osasun-zentroko emagin-kontsultara joanez. Proba sinple baten bidez, minbizi aurreko lesioak detekta daitezke umetoki-lepoko (zerbixeko) minbizia garatu aurretik.\nEgiaztatuta dago programa hauek eraginkorrak direla, hainbat herrialdetan modu egokian eta sistematikoan aplikatu izanak ekarri duelako minbizi honen intzidentzia eta heriotza-tasa % 70-80 jaistea.\nNorberak erabakitzen du proba egin nahi duen ala ez. Web-orri honetan programari buruzko informazio guztia duzue eskuragarri.\nZertan datza baheketa-proba?\nBaheketa-proba, normalean, emaginak egiten du, eta zailtasunik gabe jasan daiteke. Proba erraz honek ez du minik sortzen eta ez du prestaketarik eskatzen. Umetoki-lepoa estaltzen duten zelulen lagin bat hartzean datza. Espekulu baten laguntzarekin (zerbixa behatzeko baginan sartzen den gailua), umetoki-lepoa ikusten da eta lagina hartzen da.\nLagin honekin, zure adin-taldearen araberako azterketak egingo dira:\n25-34 urteko emakumeak, umetoki-lepoko zelulak mikroskopio baten bidez aztertuko dira (zerbix-baginako zitologia)\n35-65 urte bitarteko emakumeek giza papilomaren birusa (GPB) detektatzeko proba egingo dute.\nAlde horren arrazoia da 35 urtetik behera hain ohikoa dela giza papilomaren birusak eragindako infekzioa, ezen horrek ez baitigula uzten zehazten zer pazientek duten umetoki-lepoan lesio bat izateko arrisku handiagoa edo txikiagoa. Zitologia eta GPB proba mundu osoko umetoki-lepoko minbiziaren prebentzio-programetan erabiltzen dira.\nEmaitza negatibo batek iraupen mugatua du. Horregatik, komeni da baheketa-proba aldian-aldian egitea. Emaitza oso arrisku txikikoa bada, zitologia 3 urtean behin errepikatzea gomendatzen da, eta giza papilomaren birusaren proba 5 urtean behin. Egiten den giza papilomaren birusaren probak sentsibilitate handiagoa du minbizi aurreko lesioak detektatzeko, eta, beraz, proba maizago egiteak ez du inolako onurarik.\n25 eta 65 urte bitarteko emakume guztiak.\n25-34 urte artean: zitologia 3 urtean behin.\n35-65 urte: GPBaren detekzioa 5 urtean behin.\nGPBaren kontrako txertoa jaso duten emakumeek ere egin behar dituzte umetoki-lepoko minbizia goiz detektatzeko probak, txertoa berez oso eraginkorra izan arren, ez duelako GPBaren mota guztietatik babesten.\nSexu-harremanik inoiz izan ez duten emakumeek oso arrisku txikia dute lepoko minbizia garatzeko; beraz, proba egin ala ez erabaki dezakete. Une honetan emakume batek sexu-jarduerarik ez badu, baina iraganean izan badu, gomendatutako denbora-tarteetan aldizkako probekin jarraitzea gomendatzen da.\nProgramaren gonbidapena jaso baduzu (gutun edo sms bidez) eta egun Ginekologian zure jarraipena eta kontrola egiten ari badira, proba egiteko irisgarritasun-arazoren bat baduzu edo bestelako arrazoiren bategatik uste baduzu ez zenukeela parte hartu beharko programa honetan, deitu 900 222 002 doako telefonora edo idatzi programacervix@osakidetza.eus helbide elektronikora.\nBeharrezkoa da kontuan izatea proba egin baino lehen:\nHilekoarekin egonez gero, ez da proba egin behar.\nProbaren aurreko hiru egunetan ez erabili baginatik hartutako medikamenturik (baginako eraztuna eta hormona bidezko UBG izan ezik, ez baitute eragozten).\nNork ez du proba egiteko adierazpenik?\n25 urtetik beherakoak, sexu-harremanak hasteko adina edozein dela ere, umetoki-lepoko minbizia oso ezohikoa baita adin hori baino lehen. 65 urtetik aurrera, aurreko baheketa-probak normalak izan badira, ez litzateke beharrezkoa izango berriro egitea.\nUmetoki-leporik ez duten pertsonek ez dute proba egin behar. Ebakuntza kirurgiko bat egin badizute (histerektomia osoa) eta umetoki-lepoa erauzi badizute, ez da beharrezkoa baheketa hori egitea.\nGutun edo SMS bat jaso baduzu, programatik kanpo zaudela eta zalantzaren bat duzula jakinaraziz, ez zaude ados edo informazio gehiago nahi baduzu, 900222002 doako telefono-zenbakia eta helbide elektroniko hau jarri ditugu zure esku: programacervix@osakidetza.eus\nBaheketa sintomarik gabeko emakumeetan egiten da, printzipioz gaixotasunik gabe.\nGaur egun, baheketarik eza da umetoki-lepoko minbizia garatzeko arrisku-faktorerik garrantzitsuena.\nUmetoki-lepoko minbiziaren intzidentzia eta hilkortasuna murrizten ditu.\nBizi-kalitatea hobetzen du, gaiztotu aurreko lesioen tratamendu ez hain erasokorrei esker.\nEmakumeei psikologikoki mesede egiten die, baheketa-proba negatibo baten emaitzak gaixotasunik gabeko segurtasun-tartea eskaintzen duela dakitelako.\nMiaketarekin lotutako min fisikoak, hala nola mina, odoljarioa edo lesioen tratamenduaren konplikazioak.\nMinbizi aurreko lesioen tratamenduarekin lotutako efektu obstetriko kaltegarriak, eta ez baheketarekin lotutakoak, hala nola garaia baino lehen erditzeko arrisku handiagoa izatea.\nAntsietatea, baheketa anormala jaso, azterketa kolposkopikoa egin eta tratamendua jasotzean.\nAtzerapena lesioaren diagnostikoan, emaitza faltsu negatibo batekin lotuta.\nGehiegizko tratamendua jasotzea, emaitza positibo faltsu bat jaso ondoren.\nNolakoak izan daitezke baheketa-probaren emaitzak?\nEmaitzak postaz edo telefono bidez jakinaraziko dira; horretarako garrantzitsua da zure harremanetarako datuak eguneratuta izatea Osasun Zentroan. Era berean, emaitzak Osasun Karpetatik kontsulta daitezke (www.osakidetza.euskadi.eus web-orrian edo Osakidetzako app-tik) zure sakeleko telefonotik edo ordenagailutik. Gakorik ez baduzu, eska itzazu zure Osasun Zentroan.\nBaheketa-proban hainbat emaitza izan ditzakegu:\nBaloratu ezin den emaitza, hortaz proba errepikatu behar da. Proba berria baliozkoa izateko, aurrekotik gutxienez 4 hilabete itxaron behar da. Normalean, azterketa egiteko material nahikorik ez izatea izaten da emaitza horren arrazoia, eta horregatik errepikatu behar izaten da. Oraindik ez baduzu zitarik, hartu zita zure emaginarekin aurrekotik 4 hilabete igaro direnean.\nArrisku oso txikia, hau da, une honetan oso aukera gutxi dago gaiztotu aurreko lesio bat edo lesio gaizto bat izateko; beraz, hurrengo kontrola 3 edo 5 urtetan izango da osasun-zentroko emaginarekin. Baheketa-programak beste gonbidapen bat bidaliko dizu adierazitako unean, baldin eta zure ginekologoak aurretik joatea gomendatu ez badizu. Hala ere, etorkizunean edozein anomalia nabaritzen baduzu (bat-bateko odoljario genitala, irregularra eta errepikatua; koitorragia errepikatua; baginako fluxu anomaloa) eta azterketa berriak egitea komeni bada, kontsultatu zalantzarik gabe.\nArrisku txikia, hau da, une honetan lesioren bat izateko probabilitate txikiko alterazioren bat ikusi da, baina kontrol hurbilagoa behar du. Horregatik, kasu horietan, proba urtean behin errepikatzea gomendatzen da. Urtebetera, Programa berriz jarriko da harremanetan zurekin.\nAzkenik, arrisku handiagoa dakarten alterazio batzuk daude, eta azterketa osatzea gomendatzen da, lesiorik dagoen hautemateko eta behar den tratamendua edo jarraipena aplikatzeko. Zure kasua bada eta jakinarazpena jaso baduzu, gogoratu Ginekologiako Zerbitzura joan behar duzula epe laburrean.\n100 emakumetik 4k soilik izango dute ginekologiako kontsultara joan beharra azterketa osagarria egiteko. Horrek ez du esan nahi minbizia dugunik; izan ere, baheketaren emaitza alteratua duten emakume gehienek ez dute tratamendurik behar, zaintza eta kontrola soilik.\nHorrelakoetan, proba bat egingo zaizu ginekologiako espezialistaren kontsultan: kolposkopia. Proba hori ez da ohiko ginekologia-azterketa baino askoz ere gogaikarriagoa. Umetokiaren lepoa, bagina eta bulba mikroskopio baten bidez behatzen dira, lesioak aurkitzeko tindaketa batzuk aplikatu ondoren.\nKolposkopiaren ondoren, kasu gehienetan jarraipena baino ez da egingo, aldizkako azterketekin, non zitologia eta kolposkopia berriak egingo diren. Hala ere, kasu batzuetan gaiztotu aurreko lesioak detektatzen dira, hau da, ezer egingo ez balitz minbizi bilaka litezkeen lesioak. Hori gerta ez dadin, minbizi aurreko lesio horiek desagerrarazteko teknika bat daukagu, konizazio izenekoa.


referentziak: Ensegu edo ariqueta syntacticoac\nEnsegu edo ariqueta syntacticoac\nNola hobe beharrez bethi behar da eguin ahaleguinic urratzeco bide berriac, hobeac' diot ze nire ustez, eretchiz, aburuz, apreciationez, ... hau ondoco titular hau da ondo barrabasa syntcaticoqui. Hara, hori titularra (Gara, eguaztena 26 martchoa 2014)\nEAJ nazioen alde agertu da PSEk nazionalismoaren kontra jo duen bittartean\nHarturic ba tzat phrase barrabas, zail eta desegoquia, hemen doa nire auquera hobetua redactatzeco hori mezua bera.\nEAJ nazioen alde agertu da bitartean (edo, bitartean-ze) PSEk mazionalismoaren kontra jo du\nEnsegu, ahaleguin hau ez al da hobea edo doana hoberaco bidean?\nPosted by Erramun Gerrikagoitia at 20:51\nBeste aukera (nolabaiteko) bat:\nEAJ nazioen alde agertu da eta aldiz PSEk nazionalismoaren kontra jo du.\n10:34 AM, March 28, 2014\nBai, jaun / andere XM, dakarzun alternativea da ona eta hortacoz valecoa. Gainera normala totalqui eta ere naturala.\nBaina (sarri ba da bainaren bat eta ez da hori tcharra berez zeren horretaraco dira foro edo blog hauec) baina zure auquera hori da "beste gauza bat" zeinac izanic ere ona eta valecoa -nola jada esan dudan- ihes eguiten du planteatu denari ezen originala edo prensan aguertuari. Non da erabiltzen "bitartean" structura syntacticoa. Ezen\n"EAJ nazioen alde agertu da PSEk nazionalismoaren kontra jo duen bitartean".\nZure auquera hori\n"EAJ nazioen alde agertu da eta aldiz PSEk nazionalismoaren kontra jo du."\nerabiltzen da modu traditionalean hontara\n"EAJ nazioen alde agertu da eta bien bitartean PSEk nazionalismoaren kontra jo du.".\nBerba batean esanda nahi dudana esan da ze ontzat daucadala zure possibilitate hori baina dela beste auquera bat zeinac ez du compontzen delaco "bitartean" hori. Gainera zure auquera horrec bidenabar saltzen du eta -gaitzesten-edo- originala edo prensan aguertua.\nNahi bazendu, XE, zeozer guehiago apportatu izango da ongui ethorria commentarioa.\n3:21 PM, March 28, 2014\nIzan liteque ere\n"EAJ nazioen alde agertu da non bitartean PSEk nazionalismoaren kontra jo du.".\nZer zaizu iruditzen XE?\n3:24 PM, March 28, 2014\nEAJ agertu da natioen alde, bitartean eze PSEk jo du nationalismoaren kontra.\nBai, Luis Zenikazelaia, zure auquera hori ere da asco gustatzen zaidana niri.\n"EAJ agertu da natioen alde, bitartean eze PSEk jo du nationalismoaren kontra."\n1:08 PM, March 31, 2014\nEAJ aguertu da natioen alde (ez dut uste BEHAR duen commaric) bitartean-ze (guidoiac laguntzen luque visualqui) PSEk jo du nationalismoaren kontra.\nEAJ aguertu da natioen alde bitartean-ze PSEk jo du nationalismoen kontra\n1:22 PM, March 31, 2014\nBa al dago differentziaric?\nNormalago informativoqui eta logicoago\nGogoeta eta ere reflexione syntacticoa\nInformatu baina hobeto


Francesco Tonucci Berakruz Ikastolak antolatutako hezkuntzari buruzko jardunaldiko gonbidatu nagusia – TTiKLiK!\nHasiera/Hezkuntza/Francesco Tonucci Berakruz Ikastolak antolatutako hezkuntzari buruzko jardunaldiko gonbidatu nagusia\nFrancesco Tonucci Berakruz Ikastolak antolatutako hezkuntzari buruzko jardunaldiko gonbidatu nagusia\n1.761 2 minutes read\nMar Romera eta Javier Bahón izango dira ekainaren 5ean Esperanza eraikineko auditorioan (Markina-Xemein) ospatuko den jardunaldian Francesco Tonuccirekin batera arituko diren hizlariak.\nJardunaldi hau Berakruz Ikastolaren mendeurrena ospatzeko antolatutako ekimenen baitan dago.\nMarkina-Xemeinen, 2018ko maiatzaren 9a.\nEkainaren 5ean Berakruz Ikastolak hezkuntza eta metodologia berriei buruzko jardunaldi tekniko bat antolatuko du izen handiko hizlarien parte hartzearekin, hala nola Francesco Tonucci, Mar Romera eta Javier Bahón. Hitzaldi eta kongresuetan esperientzia zabala izateaz gain, hezkuntza komunitatearen baitan eragile garrantzitsuak diren profesional hauek gaurkotasun handia daukaten eta hezkuntza ulertzeko modu tradizionala aldatzen ari diren gaiak landuko dituzte.\nEgun erdi iraungo duen jardunaldia Markina-Xemeingo Esperanza eraikineko auditorioan izango da 17:00etatik 20:00etara, eta Francesco Tonucciren “Los niños y las niñas piensan diferente” hitzaldiarekin hasiko da. “Frato” goitizenez ere ezaguna, hezkuntza munduko guru hau pentsalaria, psikopedagogoa eta marrazkilaria ere bada. Tonucci haurrek hiri-ekosisteman daukaten paperari buruzko liburu ugariren autorea da, eta baita Italiako zein atzerriko aldizkarietan argitaratutako hainbat artikulurena ere.\nBigarren hizlaria Mar Romera izango da, pedagogian eta psikopedagogian lizentziatutako irakaslea eta Francesco Tonucci Pedagogia Elkarteko zuzendaria. Adimen emozionalean aditua den eta eskolari, haurtzaroari eta didaktika aktiboari buruzko hainbat liburu idatzi dituen profesional honek “Educación emocional y emocionante” hitzaldia eskainiko du.\nHitza hartzen azkena Javier Bahón izango da “Innovación hecha realidad” hitzaldiarekin. Bahón hezkuntza formatzailea eta aholkularia da ikastetxe eta irakasleen prestakuntza zentroetan, eta baita hainbat alorretan esperientzia duen irakasle eta pedagogoa ere, pedagogia terapeutikoa barne. Egun Berakruz Ikastolarekin harremanetan dago adimen anitzen metodologia ezartzen laguntzeko.\nJardunaldiak 35 euroko balioa izango du eta plazak mugatuak dira. Izen ematea Berakruz Ikastolaren webgunearen bitartez egin daiteke www.berakruz.eus\nIkastolaren mendeurrena ospatzen\n2017/2018 ikasturte honetan, Berakruz Ikastola bere mendeurrenaren ospakizunetan murgilduta dabil. Mugarria den data honekin batera, Ikastolak instalazioetan zein irakaskuntza metodologian eragina izan duen eraldaketa prozesu bat bizi izan du, irakasle belaunaldi berri bat proiektu pedagogiko aurreratuenekin uztartuz. Horregatik, hezkuntzaren arloko azken berrien jakitun izatea, ikasle bakoitzaren beharretara egokitzeko prestatzea eta gizartearen kezka eta eskakizunei erantzuten saiatzea eguneroko erronkak dira Berakruz Ikastolarentzat.\nIkastolan gertatzen ari den eraldaketa sakonaren ondorioz, azken urteetan hainbat jardunaldi antolatu dira, besteak beste teknologia berrien bidezko hezkuntza, gatazken ebazpena eta berrikuntzari buruzkoak. Ohitura hau ezinbestekoa bilakatu da Ikastolaren bide-orrian, eta horregatik, hitzaldi hauen bidez hezkuntzaren arloan ematen diren azken berriei buruzko informazio eskaintzen jarraituko du. Aurten, eta mendeurreneko ospakizunen harira, Ikastolak pauso bat gehiago eman nahi izan du eta egungo hezkuntza munduko hizlari garrantzitsuenetakoekin hitzaldi bat antolatzea erabaki du.


Bizkaia.Net - Bizkaimedia - ALDUNDIAK ABIAN JARRI DU MENDETASUNA DUTEN PERTSONEI BAINUA HARTZEN LAGUNTZEKO ZERBITZUA\nALDUNDIAK ABIAN JARRI DU MENDETASUNA DUTEN PERTSONEI BAINUA HARTZEN LAGUNTZEKO ZERBITZUA\nOsteguna, 2012(e)ko Uztailaren 12a 10:30\nBizkaiko Foru Aldundiak abian jarri du «Hondartza denontzat» izeneko zerbitzua, mendekotasuna duten pertsonei bainua hartzen laguntzeko. Aurten, honako hondartza hauetan izango dute zerbitzua: Ereaga (Getxo), Plentzia, Isuntza (Lekeitio), La Arena (Zierbena) eta Laida (Ibarrangelu).\nBederatzigarren urtean jarraian, «Hondartza denontzat» izeneko zerbitzua jarri du abian Bizkaiko Foru Aldundiak, mendekotasuna duten pertsonei bainua hartzen laguntzeko. Horren bitartez, herritar guztiei helarazi nahi die hondartzaz gozatzeko aukera, eta eskubidea ere baden hori bermatu desgaitasunak edo mugikortasun murriztua duten pertsonei.\nBidaideak elkarteak eta Heldu federazioak bultzatzen duten programa, eta hainbat laguntzaile ditu: Bilbo Bizkaia Kutxa BBK, batetik, eta zenbait udal, bestetik –Getxo, Lekeitio, Plentzia, Zierbena eta Ibarrangelu.\nPrograma hau abuztuaren 31ra arte gauzatuko da, asteko egun guztietan, etenik gabe, 11:00etatik 19:00etara, La Arena (Zierbena), Ereaga (Getxo), Plentzia, Isuntza (Lekeitio) eta Laida (Ibarrangelu) hondartzetan.\nKokapena, irisgarritasuna eta demografia izan dira arrazoiak hondartza horiek aukeratzeko zerbitzu hau emateko orduan. Edizio honetan, 4.500 bat pertsonari eman ahal izango zaie laguntza; nagusiki, ezgaitasunen bat duten pertsonak eta adinekoak izango dira.\nHori dela eta, hareatzetan erabiltzeko berezia den ekipamendu tekniko oso bat jarriko da kolektibo horien eskura, bai eta programa behar bezala gauzatzen dela ziurtatzeko behar diren azpiegiturak eta laguntza pertsonalerako zerbitzuak ere.\nLaguntza pertsonala emateko, 21 monitore espezializatu egongo dira; programa honetarako berariaz kontratatuko dira. Hondartza bakoitzean, informazio-puntu bat egongo da, hareatzaren barruan, eta handik dinamizatuko da zerbitzua. Puntu horretan eskatu ahal izango dira laguntza teknikoak eta laguntza pertsonala.


Bi sarrera hauek zeuretzat nahi? • ZUZEU\nArgazkian ikusten dituzun sarrera beroiek zozketatuko ditugu parte hartzen duzuenon artean.\nHonela jartzen du: Ekialdeko beheko tribuna, 16. erdiko atea, 5 sektorea, 22 ilada, 89 eta 91 eserlekuak. Sarrera bakoitzak, BEZ eta guzti 168,50 € balio zuen bere egunean, gaur auskalo. Nahi dituzu zeuretzat? Aukera bat behintzat badaukazu.\nIrailaren 19an zozketatuko ditugu, kontzertua baino lehenagoko igandean.\nParte hartu nahi baduzu, udako egun batean zeuri gertatutako zerbait kontatzea eskatzen dizugu, bost lerrotik gorakoa. Saia zaitez besteontzat ere interesekoa gerta dadin.\nIdazten txarra zarela uste baduzu, ostera, edo lotsa ematen badizu, uda honetan bertan ateratako argazki edo bideo berezi bat ere bidal dezakezu, bi lerroko deskribapenarekin.\nZer egin behar da zozketan sartzeko?\nZuzeun izena eman gabekoa bazara, lehenik erregistratu egin beharko duzu. Honez gero zuzeularia bazara, ez duzu halakorik beharko.\nBehin izena eman duzularik, hona bidali zeure idazki, argazki edota bideoa, mezuan U2 zozketa adieraziz, eta kito. Oroitu, hala ere, erregistratuta eta zuzeulari edo gugeulari (elkarte bat bazara) bihurturik egon behar duzula.\nZozketan parte hartzeko bidalketak, Irailaren 17ko gauerdira bitartean onartuko ditugu.\nZozketan parte hartzeko, goian adierazitako egin beharrekoak bete beharko dira.\nNahi adina bidalketa egin daitezke, baina partaide bakoitza behin bakarrik hartuko da kontutan zozketarako.\nKontzertu egunera artean, hemen uzten dizugu aperitifa tiki bat. On egin\nIrudia | Sarrera bikainak | Zuzeu | Creative Commons By SA\n8 pentsamendu “Bi sarrera hauek zeuretzat nahi?”-ri buruz\nJulen Aseginolza 2010-07-26 00:42\nEz. Ez dut joan nahi.\nLander Garro 2010-07-26 20:59\nNeuk ere ez!\nGari Garaialde 2010-07-26 21:07\nBa nik hamarnaka musika talde izanagatik U2 baino gustokoagoak, musutruk joateko aukera izanda, ez diot ezetzik esango.\nDonostian izan ziren azken aldian bertan izan nintzen eta ez zen esperientzia txarra izan; beraz zozketan parte hartuko dudala uste dut, kontzertura lanera joan beharko dudala iruditzen bazait ere.\nJulen Aseginolza 2010-07-26 21:39\nEdertasun bertangoxoaren bertangoxoz ustelduaren paradigma iruditzen zait talde hori aspaldidanik. Azal goxokoa eta atsegina da entzuteko, baina barrura elkortasunaren mingostasuna baino ez dit helarazten.\nDabid Argindar 2010-07-27 21:45\nNik ordainduta ez nintzateke joango, ez nintzen lengoan joan, eta honetarako sarrerak hartu nizkien lagunei internetten bidez eta niretzako ez nuen artu, baina muxutruk baldin bada pentsatuko nuke, edo bestela lagun bati oparitzeko.\nAlberto lejardi kareaga 2010-07-29 16:50\nNi bai joango nintzateke.Aukera paregabea delako.\nIgor calzada 2010-08-16 16:06\nzuzeu.com — U2 ikustera joateko sarreren zozketarako gutxi falta da 2010-09-14 09:01\n[…] 25ean jarri genuen abian zozketa. BI SARRERA HAUEK ZEURETZAT NAHI? jarri genion izena. Eta batzuk hurbildu zarete, ez guk nahi adina hala ere. Zer ote da, U2 ez dela […]


Irungo EH Bildu | Page 2 | Angula Berria\nEzinbestekoa da migrazio politikak goitik behera iraultzea\nZKA argitaratua 11 / Abu / 2021\nIrungo EH Bildu.-Igandean, migratzaile bat Bidasoa ibaian itota hil zen, frantziar eta espainiar estatuek inposatu diguten muga igerian pasa nahiean. Beste ezer baino lehen gure elkartasuna eta gure beroa erakutsi nahi diegu hildakoaren gertukoei.\nGehiago irakurriEzinbestekoa da migrazio politikak goitik behera iraultzea -ri buruz\nZKA argitaratua 6 / Abu / 2021\nIrungo EH Bildu.- Aurreko ostiralean egin zen udalbatzan 2021 urteko aurrekontuaren kreditu aldaketa onartu zen. Irungo EH Bilduk ekarpen esanguratsua egin zuen bertan, zuzenketa ezberdinen bidez 400.000 euro gehitu baikenizkion udal gobernuaren proposamenari.\nGehiago irakurriEH Bilduren ekimenez, 400.000 euro gehiago kreditu aldaketan -ri buruz\nGehiago irakurriOihana Briones: “Irundarron beharrak politika publikoen erdigunean jartzea lortu dugu” -ri buruz\nEH Bilduren ibilbidea jasotzen duen erakusketa ibiltaria gaur iritsiko da Irunera\nOsteguna, Maiatza 27, 2021 - 10:00 -tik 14:00 -ra\nEH Bildu.- Gaur, hilak 27, Irunera iritsiko da EH Bilduren erakusketa ibiltaria. Zehazki, Zabaltza plazan ikusgai egongo da 10:00etatik 14:00etara.\nGehiago irakurriEH Bilduren ibilbidea jasotzen duen erakusketa ibiltaria gaur iritsiko da Irunera -ri buruz\nIrungo EH Bildu Pasquier-Recondoren aferaren harira\nZKA argitaratua 1 / Mai / 2021\nIrungo EH Bildu.- Egun hauetan, Pasquier-Recondo enpresak eta Irungo udalak ostiraleko plenora sinatzera eramango duten hitzarmena da hizpide. Hitzarmen honen bidez, enpresak Azken Portun okupatzen dituen lurrak birkalifikatuko ditu udalak, eta 200 etxebizitza eraikitzeko operazioari irekiko dio bidea.\nGehiago irakurriIrungo EH Bildu Pasquier-Recondoren aferaren harira -ri buruz\nEH Bilduk lortutako akordioari esker, 2 milioi euro gehiago egongo dira irundarron ongizatean inbertitzeko\nEH Bildu Irun.- 2020 urteko udal aurrekontuak inflexio puntu bat suposatu zuen, EH Bilduren zuzenketei esker, herritarren beharrak inoiz baino presenteago egon zirelako. Ia 6 milioi euroko akordioa lortu genuen udal gobernuarekin, besteak beste, alokairuan etxebizitza parke publikoa egiteko.\nGehiago irakurriEH Bilduk lortutako akordioari esker, 2 milioi euro gehiago egongo dira irundarron ongizatean inbertitzeko -ri buruz\nIrungo EH Bilduren proposamenak udal aurrekonturako\nZKA argitaratua 1 / Mar / 2021\nIrungo EH Bildu.- Urtarrilean auzkeztu genituen gure taldearen oinarrizko proposamenak 2021ko udal aurrekonturako: udal zerbitzuen deszentralizazioa, hiriko eremu degradatuen biziberritzea eta berraktibatze sozioekonomikorako plana.\nGehiago irakurriIrungo EH Bilduren proposamenak udal aurrekonturako -ri buruz


Txinako Produktuen Fabrika, Produktuen Hornitzailea\nZizaila handiko granulatzailea\n■ PLC kontrola (HMI aukerakoa) eskuz eta modu automatikoan kontrolatzeko hartzen da, prozesuaren datuak editatzea ahalbidetuz;\n■ Agitatzaileen biragailuak eta txikitzaileak maiztasun aldakorreko unitatea hartzen dute abiadura erregulatzeko, granulen tamainaren kontrol erraza;\n■ Ardatz ganbera birakaria aireko zigiluarekin diseinatuta dago, hautsaren atxikitzearen arazoa ezabatuz; Garbiketa automatikoa du;\n■ Forma konikoko ontzi nahastuak materialak nahasten ditu; Nahasketa-ontziaren beheko aldean hozteko likidoa zirkulatuz, tenperatura konstantea hobeto egiten da airea hozteko metodoarekin alderatuta, horrela granuluen kalitatea hobetzen da;\n■ Ontziaren tapa automatikoki ireki eta itxi egiten da;\n■ Lehortzeko ekipoekin bateragarria; Tamaina handiko granulagailu bustia eskailerarekin konfiguratuta dago, erraz funtzionatzeko;\n■ Giragailua altxatzeko sistemak errodagailua eta ontzia garbitzea errazten du;\nKapsula Betetzeko Makina Automatikoa, NJP Seriea\nNJP seriea kapsulak betetzeko makina automatikoak birakako eragiketa birakariak ditu. Dosifikatzeko diskoarekin diseinatuta, kapsula-betegarriak prozesu guztiak automatizatzen ditu: bereizketa, betetzea, kapsula akastuna baztertzea, kapsula blokeatzea eta kapsula kanporatzea amaituta. Aurkibideko taula guztiz itxita, kapsula makina farmazia eta elikagaien industrian kapsula gogorrak fabrikatzeko ekipamendu farmazeutiko ezin hobea da.\nKapsula betetzeko makina, CGN-208D seriea\nCGN-208D seriea kapsulak betetzeko makina erdi automatikoa egokia da farmazia eta osasun industrian kapsulak hauts edo granulaz betetzeko. Kapsula betegarriak kapsula hutsak elikatzeko, hautsa eskuz eragindako eta kapsula ixteko estazio independenteak ditu. Abiadura kontrol aldakorra erabiltzeak hautsa zehatz elikatzea errazten du. Altzairu herdoilgaitza erabiliz egina, makinaren gorputzak eta mahaiak higiene baldintza handiak betetzen dituzte GMP arauen arabera.\nOntzi irabiagailu automatikoa, HZD seriea\nOntzi automatikoa nahastailea nahasteko ekipo ezin hobea da farmazia, kimika, elikagai eta beste industria batzuetan nahasteko lanak burutzeko. Nahasteko biltegi birakaria nahasteko ardatzarekiko 30 gradu-ko angeluan lerrokatuta dago, materialak biltegian nahastu daitezke biraketa birakariarekin eta aldi berean tangentzialki mugitzen dira biltegiaren horman zehar, nahasketa emaitzarik onenak lortzeko. PLC kontrol automatikoa sistema infragorriko segurtasun gailuarekin eta deskargatutako tximeleta balbulaz hornituta dago eta ekoizpen prozesu segurua bermatzeko. Ontzi-irabiagailuak materialak ontzi berean prozesatzeko atal desberdinen bidez prozesatzea ahalbidetzen du, materialak maiz elikatu beharra ezabatuz. Ontzi irabiagailu automatiko honek errendimendu bikaina eskaintzen du hautsa eta kutsadura gurutzatua kontrolatzeko modu eraginkorrean, materialen galera murrizteko eta produkzio prozesuaren optimizazioan, eta farmazia-ekoizpenean GMP arauaren arabera ziurtatuta dago.\nBin Blender, HGD seriea\nOntzi irabiagailua arrakastaz diseinatu eta fabrikatu da munduko teknologia aurreratuetan oinarrituta eta kanpoko eta nazioarteko merkatuen ezagutza sakonarekin batera. Nahasteko makina honek ez du izkinik eta agerian dauden torlojurik, eta egitura arrazoizkoa, errendimendu egonkorra eta funtzionamendu erraza du ezaugarri. Deskarga tximeleta balbula funtzionamendu okerra saihesteko hornituta dago, produkzioaren segurtasuna bermatuz. Nahasteko biltegi birakaria nahasteko ardatzarekiko 30 gradu-ko angeluan lerrokatuta dago. Biltegiratzean materialak nahastu daitezke biraketa birakariarekin eta aldi berean tangentzialki mugitzen dira biltegiaren horman zehar, nahasketa emaitzarik onenak lortzeko eta ekoizpen prozesua optimizatzeko. guztiz GMP bateragarria da aplikazio farmazeutikoetan.\nPost Bin Blender, HTD seriea\nPost bin irabiagailua arrakastaz garatu eta fabrikatzen da munduko teknologia aurreratuak eta farmazia arloan dugun ezagutza eta espezializazioa konbinatuz. Paperontzia altuera egokira altxa daiteke, eroso deskargatzeko. Nahasteko makina honek ez du izkinik eta agerian dauden torlojurik, eta egitura arrazoizkoa, errendimendu egonkorra eta funtzionamendu erraza ditu. Nahasteko biltegi birakaria nahasteko ardatzarekiko 30 gradu-ko angeluan lerrokatuta dago, materialak biltegian nahastu daitezke biraketa birakariarekin eta aldi berean tangentzialki mugitzen dira biltegiaren horman zehar, nahasketa emaitzarik onenak lortzeko. PLC kontrol automatikoa sistema infragorriko segurtasun gailuarekin eta deskargatutako tximeleta balbulaz hornituta dago eta ekoizpen prozesu segurua bermatzeko. Nahasteko makinak edukiontzi berean prozesatzeko atal desberdinen bidez materialak prozesatzeko aukera ematen du, materialak maiz elikatzeko beharra ezabatuz. Postontzi irabiagailu honek errendimendu bikaina eskaintzen du hautsa eta kutsadura gurutzatua kontrolatzeko modu eraginkorrean, materialen galera murrizteko eta ekoizpen prozesuaren optimizazioan, eta farmazia-ekoizpenean GMP arauaren arabera ziurtatuta dago.\nKapsula-leungailu bertikala, LFP-150A\nLFP-150A kapsula leungailu bertikala gehiegizko hautsa eta kapsula leuntzeko modu eraginkorrean kentzeko erabiltzen da gorantz garraiatzean. Kapsula leuntzeko makina hau kapsulak betetzeko makina, kapsula sailkatzailea eta metal detektagailuekin batera erabil daiteke leuntzeko, gorantz transmititzeko, sailkatzeko eta detektatzeko.\n■ Gora garraiatzean kapsula leuntzeko erabiltzen da;\n■ Elikatzeko eta isurtzeko gotorlekua 360 gradu biratu daiteke hainbat eragiketetara egokitzeko;\n■ Kapsula sailkatzailea kapsula hutsak eta sailkatu gabeko kapsulak automatikoki bereizteko erabiltzen da;\n■ Instalazio azkarreko metodoak erraz instalatzen eta desmuntatzen du;\n■ Kapsulekin kontaktuan jartzen diren zatiak altzairu herdoilgaitzezkoak dira;\n■ Eskuila desmuntagarria, erraz garbitzeko;\n■ GMP estandarraren higiene baldintza altuak betetzen ditu.\nKapsulen leungailua, JFP-110A\nJFP-110A serieko kapsulen leungailuak kapsulen leunketa eta sailkapena konbinatzen ditu, gehiegizko hautsa modu eraginkorrean kentzeko eta elektrizitate estatikoa ezabatzeko erabil daitekeena. Kapsula leuntzeko makina egokia da kapsula hutsak eta sailkatu gabeko kapsulak automatikoki bereizteko. Instalazio azkarraren diseinuak instalazio eta desmuntatze erraza eskaintzen du. VFD kontrol sistemak hartzeak abiadura kontrol zehatza eskaintzen du lasterketan zehar zarata txikiarekin.\nBetetzeko eta ixteko makina aseptikoa (Eye-droperako), YHG-100 seriea\nYHG-100 seriea betetzeko eta ixteko makina aseptikoa bereziki diseinatuta dago begi-tantak eta sudurreko spray-ontziak bete, tapatu eta estaltzeko.\nBetetzeko eta ixteko makina aseptikoa (Flakorako), KHG-60 seriea\nBetetzeko eta ixteko makina aseptikoa beirazko, plastikozko edo metalezko flaskoak bete eta ixteko diseinatuta dago, leku esteriletan edo gela garbietan produktu likidoak, erdisoliduak eta hautsetarako egokia da.\n■ Sistema mekaniko, pneumatiko eta elektrikoen bidez betetze, tapoi eta estalketa prozesuak guztiz automatikoak egitea;\n■ Segurtasun funtzioa "Botilarik gabe - Betegarririk gabe" eta "Tapoirik gabe - Tapoirik gabe" funtzionamendu akatsak minimizatzen dira;\n■ Momentuz torlojuaren estalkia hauta daiteke;\n■ Tantarik gabeko betegarria, betetze doitasun handia;\n■ Eragiketa erraza, errendimendu egonkorra eta segurtasun fidagarria;\nBlister ontziratzeko makina automatikoa\nBlister ontziratzeko makina automatikoa ALU / PVC eta ALU / ALU ontzientzako produktu farmazeutiko eta elikagaietako hainbat ontzirako eraiki da, hala nola, pilulak, kapsulak, pelletak, gozokiak, baita beste industria objektu batzuk ere.


Udako eskaintza: Euskararen Interpretazio Zentrora bisita, “Euskal Alien Nazioa” eta “Hostopostoak” - Euskararen Etxea\nUdako eskaintza: Euskararen Interpretazio Zentrora bisita, “Euskal Alien Nazioa” eta “Hostopostoak”\nBilboko San Ignazio auzoan kokatutako Euskararen Etxeak hiru zerbitzu berezi eskainiko ditu uda osoan:\nEuskararen Interpretazio Zentroa, bisita\nEuskararen bidaia irudikatzen duen tren geltoki bat da Euskararen Interpretazio Zentroa. Bertan, modu atsegin eta erakargarrian euskarari buruzko zehaztasunak ezagutzeko aukera izango duzu. Euskaraz, gaztelaniaz, ingelesez edota frantsesez bisita daiteke eta doako bisita gidatuak eskaintzen ditugu. Bakarka edota taldean bisita daiteke.\n“Euskal Alien Nazioa”, ihes-gela\nHalaber, irailaren 1ean ezereztuko da Euskararen Etxean kokatutako Euskal Alien Nazioa ihes-gela. Ordura arte, goizez eta arratsaldez egiteko aukera izango duzue. Horretarako, hartu telefonoa eta deitu: 94 402 80 81.\nParte-hartzaileek euskarari lotutako zientzia fikziozko misterioa askatu beharko dute aretotik atera ahal izateko.\n“Hostopostoak”, haurrentzako programa\nEra berean, Hostopostoak haurrentzako programa ludikoan parte hartzeko aukera izango da, astelehenetik larunbatera, goizez. Mahai-jolas erraldoi baten itxura dauka jarduerak, eta basoan bizi diren izaki bizidun maitagarri batzuk dira bere protagonistak.\nHelburua euskaraz jolastea da, familiarekin, aisialdiko taldearekin edo udaleku kideekin, euskara indarberrituz, talde-loturak sendotuz eta jolas kooperatiboa sustatuz.\nInformazio gehiago: www.euskararenetxea.eus


Gaiak: Ainhoa Garmendia - Euskonews\nLegorretan 1974an jaiotako soprano gipuzkoarra.\nDonostian pianoa eta akordeoia ikasi zuen, Kontserbatorioan. Aldi berean kantua ikasten hasi zen Donostiako Orfeoiaren eskolan. Gero, Madrileko Goi Mailako Kantu Eskolan ere ikasten jarraitu zuen eta handik Vienako Musika eta Interpretazio Eszenikoen Unibertsitatera jo zuen, bi urte eginez (1997–1998).\nHainbat sari jaso ditu, besteak beste, Logroñoko Kantu Lehiaketa Nazionalean hirugarren saria eta 1999an Gironako Jaume Aragall Nazioarteko Lehiaketan emakumezkoen bigarren saria.\n2000. urtean Lucien Guerinel–en Les Yeux de l’Amour et du Hasard lanean parte hartu zuen eta 2001ean Jean–Pierre Drouet–en Vértigos opera lanaren estreinaldian ere esku hartu zuen.\nLeipzigeko Operan egin zuen lan solista moduan 2001etik 2009ra bitartean, eta besteen artean, Le Nozze di Figaro, Fidelio, La Sonnambula edota Temistocle lanetan parte hartu zuen.\nMunduko antzoki asko ezagutzen ditu gipuzkoarrak bere ibilbide profesionalean. Frantziako Tolosako Capitolio Antzokia, Maseillako Opera, Bartzelonako Gran Teatro del Liceun, Madrilgo Erret–Antzokian, Londreseko Royal Albert Hall auditoriuma...\nEta zuzenean entzuteaz gainera, diskoetan ere geratu da jasota Ainhoa Garmendiaren ahots eta talentua. Besteen artean, Mozart: Così fan tutte (2006), Gluck: Orphée et Eurydice (2008), Martin i Soler: L’arbore di Diana (2010), edota Bihotzeko Amalur (2010).\n‹‹Ainhoa Garmendia, Auñamendi Eusko Entziklopedian››\nGARMENDIA INSAUSTI, Ainhoa


Euskara Osakidetzan: Langilea normalizatu & Erakundea normalizatu • ZUZEU\nEAJk eta Gobernuak zerbitzu publikoetan eta euskara Osakidetzan normalizatzeko duen oinarrizko printzipioa (printzipio okerra goitik behera): pertsonak (langileak) dira normalizatu behar direnak eta horiek normalizatzetik etorriko da euskararen normalizazioa erakunde publikoetan. Planteamendu okerra jomuga eta oinarri beti pertsonak baitira: nork dakien eta nork ez, nork ikasi behar duen eta nork ez, nork erabiltzen duen eta nork ez, nor kontratatu eta nor ez, hizkuntza eskakizuna egiaztatuta duten ala ez, … Holako planteamenduarekin normalizazioaren erantzukizuna botere guneetatik urrundu egiten dute. Botere guneek ez dute erantzukizunik beren gain hartzen eta pilota langileen, sindikatuon eta euskaldunon buru gainean jartzen dute.\nErakundeaz ari garenean, dena delako erakundea edozein izan daiteke: Anbulatorioa, osasun zentroa, Anbulatorio bateko zerbitzu bat edo unitate bat, ospitale bateko zerbitzu bat edo unitate bat… Osakidetzaren planean agertzen den erakundeen sailkapenak balio dezake. Behin erakundea zehaztuz gero, erakunde hori bere osotasunean da normalizatu behar dena eta hizkuntz kategoria zehatz batetara egokitu (Erakundearen hizkuntza kategorian honako atal hauek sartuko genituzke: 1.- Hizkuntza paisaia eta dokumentazioa, 2.- Langileen hizkuntza gaitasun egokia 3.- Hizkuntzak erabiltzeko irizpide adostuak. 4.- Kanpo harremanetarako hizkuntza irizpideak, ahozkoak eta idatzizkoak eta betebeharrekoak 5.- Barne harremanetarako hizkuntza irizpideak. Ahozkoak, idatzizkoak eta betebeharrekoak 6.- Zerbitzu kontratazioetan hizkuntza irizpideak). Erakundea bere osotasunean hartzen badugu, normalizazioaren ardura eta erantzukizun nagusia zuzendaritza taldearena izango da eta langileak egokitu egin beharko dira normalizazio prozesura eta helburuetara. Batzuk euskara ikasi beharko dute, beste batzuk erabili, kontratazio eta langile berriak erakundearen egoerara egokitu beharko dira, lan tresnak moldatu beharko dira, formakuntza eta trebakuntza bermatu… Guztia erakundearen babesarekin eta erakundearen beharretara egokitzeko.


Mondraberri | Mondraberri Arrasateko Ataria | Orria 157\n12 kontsulta, oftalmologiako eta otorrinolaringologiako proba funtzionaletarako 9 gela, sendaketa-gela 1, igeltsu-gela 1, erizaintzako kontsultak, baita bezeroarentzako harrera- eta arreta-eremua ere Testua: Debagoieneko ESI. Argazkia: MB artxiboa. Datorren urtarrilaren...\n2016an argitaratu zuen Arizmendi Ikastolak Konfiantzaren Pedagogiaren marko orokorra azaltzeko liburua eta dagoeneko lau hizkuntzatan argitaratu da liburua. Testua eta argazkia: Arizmendi Ikastola. Konfiantzaren pedagogia: Arizmendi ikastolaren markoa liburua koreeraz itzuli...\nArrasateko Udaleko langileek asanblada egin zuten atzo Arrasateko Udaleko langileek asanblada egin zuten atzo, eta erabaki dute bat egitea urtarrilaren 30erako deituta dagoen greba orokorrarekin. Hona hemen bozketaren emaitza:\n2 urteko epealdia hartzen du proiektuak eta 30 pertsonentzako dago diseinatua, urteko 15. Programa honen aurrekontu osoa 393.441 eurokoa da, 196.721 € urteko, eta Arrasateko Udalaren ekarpen ekonomikoaz gain, Europar Gizarte Funtsak eta Gipuzkoako Foru Aldundiak ere...\nDagoeneko 360 ekarpen baino gehiago jaso ditu Udalak honako gaien ingurukoak izan dira: Egoilar txartela, Gune Urbanoaren hedadura, doako tartea, garajeen erabilera, periferiako kale eta auzoen egoera, express guneen denbora tartea, familia zaintza, herri sarreran parking-a, egoilar...\nCEIN zentroak zortzi enpresek bultzatu dituzten proiektu berritzaileak aurkeztu ditu. Bultzatzaileen artean dago MONDRAGON ere. Testua eta argazkiak: TuLankide. Manu Ayerdi, Garapen Ekonomiko eta Enpresarialeko kontseilariak amaiera eman zion atzo, urtarrilak 21, aurten egin...\nLarunbat honetan, hilaren 25ean, 11:30etan Arrasateko Gaztetxean 'Errepresioaz hausnartzen' hitzaldia egongo da. Bestalde, hilaren 29an, Debagoieneko hezigune ezberdinetako jolas-orduan elkarretaratzeak egingo dira. Testua eta kartela: Ikasle Abertzaleak. Debagoieneko presoen aldeko...\nPelax Unai Pelayo donostiarraren proiektua da. 2013an hasi zen bakarka berak idatzitako blues eta rock kantuak gitarra elektrikoarekin plazaratzen. Gerora, 2015ean taldea osatu, eta ordutik hainbat disko kaleratu ditu. Testua: Kooltur Ostegunak. Argazkia eta...\n1...156157158...161Orria 157 161 of\nAlbisteakMondraberri - 2020-11-26 1\n(Publirreportajea) 2020 honetan, Arrasateko mapa definituko duten hainbat proiektu amaitu ditu Udalak. Hori gutxi balitz, beste obra...\nGontzal - 2020-11-26 0


Poztu naiz benetan zure eskutitza artuz, bainan pena dut jakitez osasunez ez zerala ongi ibilli azken denbora hauietan. Itxaropen dut orain sendaturik zerala, eta osasunetan iraungo dezula geroan. Nire aitak ere goxo geiegi zeukan odolean, eta lantegian zauritu eta, iñolaz zauria ez zitzaion sendatzen eta azkenekotz gaxotegian egon bearra izan zuen bizpairur illabetez. Orain, ura ere obeki dago; bear du dieta bat jarrai-goxoki gabeko eta irinki gutxiko jakiak baizik ez ditu jan bear, jakina; eta pentsatzen dut zuk ere dieta berdina dezula. Zorionez, ez da dieta oso garratza, zeren aragia, ardaua, urina etc. aizu baitira.\nKrutwigen liburua izan nuen, bai eta irakurri ere dut. Ez da Argentinan irarria izan, Parisen bertan baizik (baina hori iñori ez zaio salatu bear). Zail zait iritzi bat ematea. Puntu askotan Krutwigekin irizkide nintzake: euskeraren garrantzi ezinagoa, «Euskalerri irredenta»ren berriz irabaztea etc. Bainan ezin uka daiteke egillearen ideologia oinarrikoa marxistena dela. Nik ezin onar dezaket ideologia hori, Europatarra eta Europazalea naizen aldetik. Euskal abertzaletasunaren izenetan eskeintzen zaidanean ere, ez zait onargarriago iruditzen: eta haren aldetzalleak euskal nazionalistatzat beren buruak aurkezten ba ditu ere, nik beste bezainbeste etsaitzat jo bearko ditut. Ez du horrek esan Rusoen kontra naizenik, eta ongi ulertzen dut minoria txikietako aktivistak Okzidenteaz etsiturik, Rusiari buruz inguratzea laguntza billa. Bretoinak gudu garaian Alemaniaren aldera inguratu ziran bezala, eta Euskaldunak Anglo-Saxonen aldera. Bainan marxismo utsa, Aleman judu batek asmatu sasi-philosophia, uste dut oso kaltegarri datekeala, guretzat. Ez dut miresten Krutwig lilluratzen ba du Semitismuaren azken ekoizpen orrek, bera ere —dakizun bezala— arraza autetsi-ko seme baita parteka beintzat. Orrengatik ere, adiskide dut... bainan ez errikide, eta ez dut ziurki onartuko ark eni erakustea euskal abertzale izatea.\nBainan orain Frantzia aldeko euskal abertzaleak Enbata-koez mintzo naiz —delako Krutwig artu omen dute pentsatzalle maisutzat. Ez da aundi, berak ez baitute sekula aleginik egin beren kabuz pentsatzeko, eta aitortu bear da Krutwig milla aldiz erneago dela Enbata-ko buruzagi tristeak baino. Auiek, apaizen eskuetan daude, eta apaizek, euskaldunak eta euskal abertzaleak izanik ere, euskal arraza irentzen dute. Bainan Krutwig, bera elizaren kontra baita (ez nire ber arrazoien gatik, noski: ni Europar razista naizelako, eta kristautasunaren kontra Semitismuaren agerpen bat den aldetik; Krutwig, aitzitik, oroit dituelako bere arrazak Erdi-Mendeetan eroan jazarpenak, Erromako Eliza oraindik europatarra zelarik), Krutwig diot, Enbata-koek bein oilduko dute beren lerroetatik, Peillen eta ni egin gaituzten bezala, apaizek aginduko dietenean ori egitea... Dakutsun bezala, nik ez dut euskal-frantzes abertzale horientzat estimu guti baizik, eta zio sendoak dauzkat orrela erizteko. Alarik ere, bestaldeko abertzaleak aozabalik daude aiei beha. Burges ttiki batzuk baizik ez dira funtsean, eta sekula Frantzian edo Europan egiazko jazarkunde bat gertatzen ba da, beren zuloetara itzuliko dira beldurraren beldurrez.\nEgan- en ez dute ene idazki bat publikatu nai izan; poeta neo-hebreotar bati buruz egin nuen (Saul Txernikhovski), aren neurtitz batzuk ere itzuliz, poeta ori, judua izanik ere europatar razistentzat ere goraipagarri baita: bera semita razista da, eta bere arrazaren egiazko tradizioa berriz idoro nai du, ghettoetako judukeria arbuiatuz. Mintzagai ori artu nuen azkenengo Egan-en Anna Franck-en zozokeriak euskeraz eman zituztelakotz. Eta egunkari orren itzultzalleez ironeia piska batekin (bainan aierkunderik gabe) mintzo bainintzan, Egan-eko zuzendariek erabaki dute euskaldun prosemiten eta antisemiten eztabaida (?) ortaz ez zutela geiago ezer entzun nai. Bainan eztabaida ortan prosemitek azken itza bere...; zuzen den bezala, oraingo munduan. Nik erantzun diot Mitxelenari (ark baitzidan gauza orren berri eman) amor ematen nuela, bainan ori zela euskaltzale edo eskualzale-engandik jasango nuen azkenengo umillazioa, eta gaurgero ez nuela geiago ezer egingo euskaldungoan edo euskaltzalegoan. Ez dakit galtze aundia izango den euskal kulturarentzat... Dana dala, ene erabakia ongi pentsatu ondoan artu dut (azken urteotan beti beldur nintzan bein ortaratu bearko nintzala eta artan egongo naiz.\nPeillenek ere erabaki berdin berdina artu du eta ala idatzi dio Mitxelenari.\nEz bakarrik besteekiko lankidegoa, baina gure Igela ere uzten dugu: arpide gutiegi izan dugu, eta gure sakelatik diru geiegi galdu dugu aldizkari orrekin —eta, ba dakizu, ez batak ez besteak ez dugu diru-soberakinik denbora auietan, gure etxenko edo laneko baldintzetan. Gainera, diru-sakrifizio aintzina ere egitera gertu ginake, bearbada, balio ba lu. Baina Igela-k ez du guk uste genduen errekasta izan. Euskaltzale geienak etsai gertatu zaizkio... eta adiskide uste genituenek ere ez dute ezer egin guri laguntzeko. Zu izan zera bakarra bai diruz bai zure itz onez urgaitzi gaituzuna. Esker milla, beraz, biotz biotzetik. Bainan gutiegi gera irurok Euskaldunen fanatismuari gogor egiteko.\nSekula Frantziara itzultzen ba zera, edo Europara beintzat —eta Europako egoera sekula aldatzen ba da, gure ideietara egokitzeraino, bearbada euskaldungoaren aldeko borrokari berriz lotu ahal izango gatzaizkio. Bainan beldur naiz ordunko euskera galdurik datekeala osoro Zuberoan, geroago eta galtzenago ari baita, eta orduan ez duke zentzurik Peillenek eta nik euskaldungoaz ardura ar dezagun. Lapurdin eta Benafarroan ere berdin date, dudarik batere gabe... bainan bost axola zait eni! Naiago nuke manex hypokrita orien arraza ere gal ba ledi...\nBaina obe da emen buka dezadan eskutitz luzeegi eta itsegi au. Itxaropen dut osasunean iraungo dezula, eta laster zure berri onak jasoko ditudala berriro. Onar itzazu zure adiskide betiko onen goraintzirik amultsuenak. Ortzik lagunt zaitzala!\n''' Jon Mirande eta Ayphassorhoko.\nP.S. Krutwigen gutun bat izan berri dut: susmatzen nuen bezala, Euskalerriko demo-kristauak oro jazarri dira aren liburuaren kontra, eta sekulako bidegabeak eta irainak botatu omen dituzte Vasconia-ren egille debrutiarraren kontra... Beldur naiz laster Krutwig gizajoa ni bezain persona non grata izango dela Vasconen artean! Nai luke nik artikulu bat egin nezan aren liburuaren zaintzeko, Enbata-koen aldizkarian argitaratzekoa, bainan nik ez dut gogorik paper satsu orretan idazteko, adiskide bat zaintzeko ere. Ez dakit zer egin, ainbatenaz non ez naizen Krutwigen ideia askorekin konforme.


Helduentzako ingeleseko ikastaroak atzerrian – Dublin (International House) – | | MondragonLingua Formación\nHelduentzako ingeleseko ikastaroak atzerrian - Dublin (International House) -\nHome » » Helduentzako ingeleseko ikastaroak atzerrian – Dublin (International House) –\nDublineko International House eskolan talde ikastaroak eskaintzen dira, talde bakoitzean gehienez 14 ikaslerekin. Dublingo erdialdean dagoen eraikin berri batean dago eskola, 40 ikasgela ditu, liburutegi bat, ordenagailu gela bat eta ikasleak erlaxatzeko gune bereziak: jatetxea eta kanpoko terraza.\n20 orduko edo 25 orduko programa bat aukeratu dezakezu nahi duzun asteetan.\nNahi izanez gero talde klaseak (20 ordu) goizean hartu eta arratsaldez enpresa-edukiak dituzten klaseekin edo banakako klaseekin konbinatu ahal izango dituzu.\nEta 50 urte baino gehiago badituzu, “Young at Heart” programa gomendatzen dizugu, txangoak eta bereziki hautatutako kultur jarduerak barne izaten dituztelako.\nIkastaro honek 1 edo 2 aste iraun dezake eta eskaintzen diren hasiera datak hauek dira: apirilaren 23a, ekainaren 11a, uztailaren 16a, irailaren 17a eta azaroaren 19a dira.\nDublingo familietan (banako gela eta pentsio erdia) edo apartamenduetan har dezakezu ostatu. Apartamentuak banaka edo beste ikasle batzuekin partekatu daitezke.\nAukera hau aldez aurretik erreserbatzea gomendatzen da.\nKlaseak/astean - 260-300€\nOstatua familian/astean - 220-240€\nPisua logela partekatua/astean - 270-290€\nPertsona batentzako estudioa/astean - 295-310€


About: Zientzialari ero\nZientzialari eroa herri kultura garaikidean maiz agertu ohi den errola edo pertsonaia da. Errol hau nagusiki zinemako filma, komiki eta telebistako telesailen bidez hedatu izan da. Zientzilari eroa zintzoa edo gaiztoa izan liteke, maiz psikotikoa, baldarra, xelebrea edota despistatua izan liteke, sarritan fikziozko teknologiaren inguruan lan egin ohi duelarik. Pertsonaia hau ohiko benetazko zientzilari edo fisikarien karikatura, nahas-mahasa edo umorezko irudikatzea da. Haren izaera mundua suntsitu nahi duen zientzialari megalomano eta maltzurretik hasi eta erabat despistatua, barnerakoia eta hotzana den zientzialaaraino doa. (eu)\nZientzialari ero (eu)


Ikaslagun, baliabide ekonomiko urriak dituztenentzat eskola errefortzua . diariovasco.com\n'Ikaslagun', baliabide ekonomiko urriak dituztenentzat eskola errefortzua\n'Ikaslagun'. Nekane Iribar, Eulogio Saavedra, Iñaki Azkune eta Marije Zumeta aurkezpenean. / ETXEBERRIA\nIrakaskuntza laguntza proiektu berria sortu da, beharra duten haur eta gazteei laguntza eskaintzeko\n'Ikaslagun', irakaskun- tza laguntza talde berria sortu da Zarautzen eta laister martxan jar-tzekoa da. Hasiera batean irakasle jubilatu batzuk hartu dute behar dutenei laguntza emateko ardura, baina, dioten bezala, bolondres guztiei irekita daude, «gogoa eta denbora duen orori zabalik gauden taldea osatzen dugu». Momentuz, 20 bat lagun elkartu dira. Koordinatzaile lanetan Iñaki Azkune, Marije Zumeta eta Eulogio Saavedra ari dira. Zerbait erakusteko duenari dago zabalik taldea. Eta ez da espreski irakaslea izan behar laguntza emateko. Boluntarioen kopurua zabaldu nahi da eta deia jubilatuei, unibertsitateko ikasle edo irakasleei, besteak beste, zabaltzen zaie.\nProiektu berri honen helburua beharra dutenei ikasketa laguntza ematea litzateke. Etxeko giroak, ikasteko lekuak, jatorriak, eskolatik kanpo laguntzarik ez eduki-tzeak... horrek guztiak haurraren eskola arrakasta baldintzatzen du. Hau ikusita, irakaskuntzan aritutako herritar talde bat elkartu da beharra duten eta baliabide ekonomiko urriak dituzten ikasleei eskola-errefortzua emateko.\nKlaseak eskola orduetatik kanpo emango lirateke, Santa Maria La Real parrokiak dituen aretoetan.\nIkasketa trena gal ez dezaten\nEuskal Herrian, ikasleen bostetik batek baztertze arriskuan omen dago. «Gure lana hor kokatu nahi dugu, trena galtzeko arriskuan dagoen ikasleari laguntzen. Laguntza eman ikasketak normal jarraitzeko gai izan daitezen. Gure esperien-tziak eta lan apurrak ea laguntzen dieten ikasketa trena gal ez dezaten», adierazten du Iñaki Azkunek. Ekimena udaletik sortua da. Inmigrazio teknikaria, Julen Aranguren, ohartu zen orain 5-6 urte iritsitako gurasoen seme-alabak etortzen hasi direla. Haur eta nerabe hauek beste jatorri eta kultura batetik datoz eta kosta egiten zaie ikasketa martxa jarraitzea. «Ohartu ginen Donostian bolondres talde batek beharra duten eta diru iturri urriak dituzten haurrei laguntzen zietela. Bisitatu genituen eta ideia oso ona iruditu zitzaigun; hemen ere horrelako zerbait martxan jartzea beharrezkoa izango zela eta Iñaki, Marije eta Eulogiorekin jarri ginen harremanetan. Eskertu beharra dugu erakutsi duten prestutasuna», azaltzen du hezkuntza zinegotzia den Nekane Iribarrek.\nAzken finean, helburua integrazioa da, eta ez da kanpotik datozenei bakarrik zuzendua. Bolondres taldea herriko ikastetxeetako orientatzaile eta tutoreekin harremanetan dago, eta hauek erabakiko dute zeintzuk diren laguntza behar duten haur eta nerabeak.\nAstean bi arratsalde izango dira, ordu eta erdiko saioak. Lehen hekuntzatik DBH-ra bitartekoei lagunduko zaie, 6tik 16 urte bitartekoei. «Adinaren arabera banatuko ditugu; parrokiak utzi dizkigun gelak espazio handikoak dira, eta asmoa bolondres bakoitzak bi ikasle izatearena da. Beraz, harremana oso pertsonalizatua izango da. Kontua ez da hizkuntzak edo matematikak irakastea. Hori ere bai, baina baita ere dauzkaten hutsuneak betetzea; konfidantzako harreman baten bidez, pertsona horiek gure artean ahal den ondoen integratzea», dio Marije Zumetak. Eulogio Saavedrak gaineratzen du, ikastetxeek marka-tzen duten hildotik jarraituko dutela, metodologia eta material berdina erabiliz. «Oso ilusionatuta gaude ikaslagun proiektu berri honekin».


Push To Talk, mugikorrik merkeena | Consumer\nPush To Talk, mugikorrik merkeena\nDagoeneko erabil daiteke mugikorra 'walkie-talkie' gisa, ahots-mezu masibo merkeagoak bidaltzeko\n‘walkie-talkie’ ere deitzen zaio igorle-hartzaile edo transzeptore\nirratikoak. Edozein dendatan eskuratu daiteke horrelako bikote bat\n30 euroren truke, teknologia digitalarekin eta irismen batekin\nbi kilometrotik hiru kilometrora. Zergatik da beharrezkoa\nbotoia sakatu eta askatu? Zergatik dagoen\nirrati-kanal bakarra erabiliz. Batek hitz egiten duen bitartean, kanala dago\nlanpetuta eta entzuten duenak ezin du ezer transmititu. Askatzen denean\nbotoiak kanala askatzen du, beste aldekoak aukera izan dezan\ntelefono mugikorraren bidezko elkarrizketetan, zer erabiltzen da?\nbi kanal: bata, joanekoa, eta bestea, itzulerakoa.\n‘full-duplex’ komunikazioa. Horrela, biak\nsolaskideek batera hitz egin dezakete, eta ez da beharrezkoa ez txandaka ibiltzea\nsakatu botoiren bat.\nMinutuka fakturatu beharrean, operadore gehienek tarifa finkoa kobratzen dute horrela hitz egiteko\ntelefonia mugikorreko operadoreek funtzio hau eskaintzen dute:\n‘deitzeko sakatzea’, hain zuzen ere, kanal bat erabiltzen dutelako, ez\nbi, ‘half-duplex’ deritzonean, eta gainera\nahotsa datu gisa. Ahots-kanalak askatzen direnez, hau da zerbitzua:\nmerkeagoa. Minutuka fakturatu beharrean, gehienak\nmunduko operadoreek tarifa finkoa kobratzen dute horrela hitz egiteko\nnahi den guztia, Espainian izan ezik, non tarifa hori Vodafonek bakarrik aplikatzen baitu\nenpresak; erabiltzaile partikularrek ordaindu egin behar dute hitz egiteko sakatzen duten aldiro.\nEstatu Batuetan, Kanadan, Japonian\neta beste herrialde batzuk oso aukera ezaguna da. Bezeroek ‘sakatu eta hitz egin’ erabil dezakete\nhilean 15 euroko tarifa finkoa gehi BEZa. Eta, gainera, azpimarratu behar da ‘walkie-talkie’ batek ez bezala, ‘push and talk’ zerbitzuak ez duela hiztunen arteko distantzia-mugarik, eta, beraz, hiru kilometro baino gehiagora egin daitekeela, traka.\nzerbitzu hau kontratatzeko, beharrezkoa da telefono bat izatea\nharekin bateragarria. Modelo asko daude, baina gehienak operadoreek berek mugatzen dituzte, zerbitzuak funtziona ez dezan. Motorolak hainbat modelo ditu, hala nola\nL2 edo v360. Nokiak aukera hori eskaintzen du 5140, 6111 modeloetan\nedo 6151, besteak beste.\nMovistar operadoreak dagoeneko iragarri ditu zerbitzua erabiltzeko planak\nMovistar operadoreak dagoeneko iragarri ditu bere planak\n2007an zehar ‘deitzeko sakatzea’ zerbitzua. Oraingoz, partikularren mailan, zerbitzua errentagarria da soilik taldeei ahots-mezuak bidaltzeko, hartzaile bakarra balute bezala kobratzen baititu.\nIP telefonia, baina txandaka\nGSM sareetan eskaintzen den 'push to talk' teknologiak, Espainiakoak eta Europakoak bezala, ez du benetan ahots-kanala erabiltzen, datuena baizik. Ahotsa digitalizatu egiten da eta telefonoaren GPRS konexioaren bidez bidaltzen da, mugikorretik Internetera konektatzeko erabiltzen den bera. Alde horretatik, zerbitzuak Skype-ren eta beste IP telefonia-sistema batzuen antzera funtzionatzen du.\nmovil-eu talk talkie walkie zerbitzu


Balluerkak finantziazioa eskatu du «bikaintasunean» sakontzeko | Gizartea | Berria\nBalluerkak finantziazioa eskatu du «bikaintasunean» sakontzeko\nErrektoreak unibertsitate publikoa aldarrikatu du EHUren ikasturte hasierako ekitaldian\nPedro Iriondo, Nekane Balluerka, Iñigo Urkullu, Cristina Uriarte eta Patxi Juaristi, atzoko ekitaldiaren buru. L. J. / FOKU\nNekane Balluerka EHUko errektoreak «bikaintasunean» oinarritutako unibertsitate publikoa aldarrikatu du, baina eskatu du ez nahasteko bikaintasuna eta elitismoa. Euskal Herriko Unibertsitatearen publikotasuna azpimarratu du: «Unibertsitate publiko bat ezin daiteke elitista izan, eta, hortaz, ezin du oztoporik jarri bere sarbide sisteman, edo gaitasun intelektualaz bestelako eskakizun irizpiderik erabili. Baina unibertsitate publiko bat izan daiteke, eta izan behar da, bikaintasuna gidari duen unibertsitatea, egunetik egunera hobea izaten lehiatuko dena arlo profesional, intelektual eta instituzionalean, eta pertsona bakoitzari ahalegin eta prestutasunik handiena eskain eta eskatuko diona, helburu profesionalak lortzeko lanean eta besteenganako zerbitzuan». Hori dena lortzeko, finantziazioa behar dela ohartarazi du, «ardura partekatuaren ikuspegitik». Iñigo Urkullu Eusko Jaurlaritzako lehendakariaren eta Cristina Uriarte Hezkuntza eta Unibertsitate sailburuaren aurrean egin zituen adierazpen horiek, atzo, Leioako paraninfoan (Bizkaia) egindako ekitaldian.\nJoan den astean antzeko berbak esan zituen Radio Euskadin eskainitako elkarrizketa batean. Deustuko Unibertsitateak Bilbon sortuko duen Medikuntza Fakultate berriaren inguruan galdetu zionean, aitortu zuen albistea «harriduraz» hartu zuela. Esan zuen EHUko Medikuntza eta Erizaintza Fakultateak «hobetzeko aukerak» dituela, eta aitortu zuen baduela hori lortzeko esperantza Eusko Jaurlaritzak onartu behar duen EAEko Unibertsitate Planarekin.\nAtzo ez zuen ezer esan Deustuko Unibertsitatearen asmoez. Entzuleen artean Deustuko ordezkariak ere baziren, Mondragon Unibertsitatekoekin batera. Baina EHUk onartu berri duen Plan Estrategikoa eta Jaurlaritzako Unibertsitate Plana oso estu lotu zituen, «elkarri lotuta» joan behar dutela uste duelako. «Unibertsitatearen etorkizunerako mugarriak diren bi dokumentu dira», ohartarazi zuen. Plan Estrategikoak EHUren lan ildoak definitzen dituela azaldu zuen; nabarmendu zuen oinarri nagusienetako ikerketa duela. «Ikerketa bultzatzean, beste unibertsitate jarduera batzuk ere indartzen ditugu». Uste du ikertzen duen unibertsitateak prestakuntza «hobea» eskaintzen duela; era berean, haren iritziz, gizartearekin lotura hobeak izateko lagungarri zaio ikerketa. «Eta bada erakundearen finantzaketa hobetzen lagun dezakeen tresna bat». Aitortu zuen oraindik asko dutela egiteko, baina iazko emaitzak ipini zituen mahai gainean: EHUk hamar milioi euro eskuratu zituen ezagutza transferitzeko kontratuen bidez, eta ikertzaileek beste hamabost milioi lortu zituzten Araba, Bizkai eta Gipuzkoatik kanpoko deialdi lehiakorretan.\nBesteak beste, Eusko Jaurlaritzaren Unibertsitate Planak finantziazio eta inbertsio ildoak zehaztu beharko ditu. 2019tik 2022rako iraupena izango du. Balluerkak ohartarazi zuen bere helburuak betetzeko eta kalitatea hobetzeko behar besteko finantziazioa bermatuko dion eredu bat eskaini beharko duela Jaurlaritzaren planak. «Bi dokumentu hauek denboran bat egitea aukera itzela da unibertsitatearen erronkek eta euskal gizartearen erronkek bat egin dezaten».\nBi aldeen konpromisoa\nIgaro den ikasturtean, EAEko aurrekontuetatik jasotako diruaz gain, EHUk beste 25 milioi lortu zituen ikerketari eta ezagutza hedatzeari lotutako proiektuei esker. Errektoreak esan zuen eurek bide horretatik ere finantzatzeko konpromisoa dutela. Baina, aldi berean, erakunde publikoei eurena egiteko eskatu zien. «Badakigu Jaurlaritzak unibertsitate publikoaren aldeko apustua egiten duela. Gure herriko erakundeek beti izango dute gure prestasuna egonkortasuna bermatuko duten akordioak lortzeko».\nUrkullu lehendakariak onartu du «bikaintasunaren alde lan egiteko konpromisoa». Unibertsitate Plana elkarlanerako aukera berria dela esan zuen. «Badakigu orain arte egindakoa ez dela nahikoa, baina badakigu hori dela jarraitu beharreko bidea».\nEHUko langileen egonkortasuna eskatu du LABek


Gazteen laneratzea: egungo arazo, etorkizuneko erronka | Gaindegia\nSubmitted by editore on 2015, abendua 16 - 10:48\nEuskal Herriko ekonomiak, bere jarduera industrialaren eraginez, profesionalizatutako, hau da, formazio maila bereziko lanbideen herria izan da mende luzez. Azken hamarkadotako bilakaerak formazio maila igotzea ekarri du eta halakoak dira gure artean enpleguetako asko eta asko. Laneratzea, ordea, kontratu bat sinatu eta lantokira joatea baino gehiago da. Ibilbide bat, denboran iraunkorra den dedikazio bat eskatzen du, zenbat eta eginkizun konplexuagoa, orduan eta laneratzeko prozesu luzeagoa. Hori, ordea, posible al da Madrilgo lan erreformak araututako lan merkatu honetan? Halaber, zilegi al da gazteei, urte luzetako formazio aldi gogorretan murgilduta, gogorik eza leporatzea? Beste era batera esanda, euskal ekonomiak, jasan al dezake gazteen laneratze eraginkorra helburu ez duen lan merkatu hau? Ikus dezagun, Euskal Herria eta Hego Euskal Herria batez ere, Europako Batasunean gure kidekotzat hartzen diren erregioekin alderatuz.\nJoera ekonomiko orokorra\nGure erreferentzia diren lurraldeek Ikerketa eta garapenean geuk baino baliabide gehiago izan dute. Europako I+G inbertsioan EB-28ren pare ibili gara doi-doi (BPGren %1,99). Europako ardatz industriala osatzen duten lurraldeetatik urrun. Horrela ez da erraza titulatutakoen pareko enplegua sortzea. Krisi urteetan erreferentziazko lurraldeetan landunen artean goi tituludunen presentzia nabarmen handitu da, gurean ez, ordea.\nGazteen formazioa | jarduera tasa | langabezia\nEuskal gazteek formazio maila handia dute, % 54,4 goi-titulazioa du (30-44 urte arteko gazteen artean ) eta 20-24 urteko ikasleen artean %84,7 goi-titulazioko ikasketak egiten ari da. Emakumeen artean are handiagoak dira proportzioak, Finlandiaren pare gaude. Eskola uztea jaitsi egin da euskal lurralde guztietan (Nafarroa Garaian erdira) eta erreferentziazko lurraldeen pare gabiltza. Alta, nabarmentzekoa mutilen artean, batez ere, Nafarroa Garaian atzetik gabiltzala. Ikasi edo lan egiten ez duten gazteen kopurua (20-24) hazi egin da urte hauetan (13,9). Erreferentziazko lurraldeen bikoitza da, eta gurean handitzen jarraitu du, beste lurraldeetan ez bezala.\nGazteen artean (20-24 urte) jarduera tasa baxuenetakoa dugu, ikasten ari direnen proportzio altuagatik. Krisi urteetan are handiagoa. Ikasketa prozesua luzea da gurean eta ez da lan esperientziarekin uztartzen. 25 urtetik gorako gazteen artean jarduera tasa handienetakoa dugu, langabezia ere bai. Urte hauetan emakume gazteen artean jarduera tasa jaitsi egin da, Katalunian ere bai, erreferentziazko lurraldeetan gora egin du. Oso kezkagarria, ikasketengatik ote? Ezkutuko lanagatik ote? Joera orokorraren kontra doa.\nLangabeziari dagokionean, gurean gazteen langabezia handienetakoa (%25), adin talde guztietan, gazteenetan batez ere (%45). Kataluniak ere antzeko emaitzak ditu. Agerikoa da Espainiako lan erregulazioen ondorioa dela. Andre eta gizon gazteen artean, antzekoa da tasa. Baina EB-28koaren oso gainetik. Europa osoan joera hori nagusitu da, baina gurean beste inon baino indartsuago.\nEraginkortasun handiko ekonomia dugu, baina horrek ezinbestean eskatzen du gaitasuna eta berrikuntza.\nGazteen laneratzea gaur egun Hego Euskal Herrian lan merkatu eskas baten menpe dago.\nHerri ikuspegi batetik ezinbestekoa da laneratze eraginkorra lortzeko bideak jartzea. Gazte guztienak eta horien artean, bereziki, emakumeena.\nHerri ikuspegia duen planifikazioa beharrezkoa da, belaunaldi berrien laneratzeak ezin du momentuko ekonomiaren baitan gelditu.\n80ko hamarkadako krisiaren ondorioak nozitzen ari gara eta urte hauetan gertatutakoak ere luzaroan eragingo du.


Owl Diamond Iced-Out zintzilikarioa (14K) - Popular Jewelry\nHontza Diamante Iced-Out Zintzilikaria (14K)\nHontza zintzilikarioa jakinduria, emakumezkortasuna eta ugalkortasuna bezalako ezaugarriak dira. egia eta pazientzia. C14 karateko urre horia purtsaz jantzita, zintzilikario hau diamante eder eta liluragarrien 1.02 kilateko izoztuta dago. Belarriak eta atzaparrak urrezko horia arruntarekin gelditzen diren orban bakarrak hontzaren forma nabarmentzeko dira.\nMetal preziatua: 14 karaten bi tonuko urrea.\nHarribitxia: Diamanteak (1.02 Cts).\nAltuera: 31.70 mm.\nZabalera: 16.90 eta abar.\nEskuragarri pisua: ~ 3.4 gramo *\nBeste neurri eta diseinu batzuen erabilgarritasuna egiaztatzeko, galdetu posta elektroniko bidez edo Instagram DM bidez behar izanez gero.\n* Pisu eta neurri guztiak gutxi gorabeherakoak dira.


'Egunkaria auzia' | 'Egunkaria'-ren itxierako auzipetuak - Berria.eus\n'Egunkaria'-ko itxierako auzipetuak; absolbitu egin zituzten »\nEspainiako Auzitegi Nazionalak 2010eko apirilaren 12an absolbitu egin zituen Joan Mari Torrealdai, Iñaki Uria, Txema Auzmendi, Martxelo Otamendi eta Xabier Oleaga Egunkaria-ko itxiera kasuko bost auzipetuak, ETArekin loturarik ez zutela izan argudiatuta. 2009ko abenduaren 15etik aurtengo otsaileran 1era arte izan zen epaiketa, Auzitegi Nazionalean. Epaia joan den maiatzaren 4an behin betikoa eta irmoa bihurtu zen.\n(Egunkaria-ko Administrazio Kontseiluko lehendakari ohia, Jakin-eko zuzendaria eta euskaltzaina)\nZigor eskaera: 14 urteko espetxealdia eta 15 urteko inhabilitazioa\nEgunkaria-ko Administrazioko Kontseiluko lehendakari ohia, Jakin aldizkariko zuzendaria eta euskal kulturgintzan erreferentzia diren hainbat lanen egile da Joan Mari Torrealdai (Forua, Bizkaia; 1942) soziologoa. Martin Ugalderekin eta Joxemi Zumalaberekin batera Egunkaria Sortzen taldean bozeramaile izan zen euskarazko egunkaria sortu aurreko hilabeteetan. Egunkaria kalean zegoela, Martin Ugalde Administrazio Kontseiluko kide zela, Kontseiluko Editorialeko lehendakaritza hartu zuen Torrealdaik. Urteak egin zituen kargu horretan, Martin Ugalde Administrazio Kontseiluko ohorezko lehendakari izendatu zutenean Kontseiluko lehendakaritza hartu zuen arte.\nJakin pentsamendu aldizkariko zuzendaria da 1977az geroztik. Aurrez ere, 1967-1969 aldian, Jakin-eko zuzendaria izan zen; Espainiako Gobernuak debekatu egin zuen hedabidea 1969an. Berriro han buru aritu aurretik, 1974tik Anaitasuna astekariko zuzendaria izan zen. 1973an Iraultzaz saiakera liburua argitaratu zuen.\nJakin-en 1977tik urtez urte argitaratu dituen euskal liburu produkzioaren azterketa eta katalogoa erreferentzia dira euskal liburugintzan. Aldizkarian urteroko produkzioaren berri emateaz gain, XX. mendeko euskal liburu guztiak katalogatu ditu (1993an XX. mendeko euskal liburuen katalogoa atera zuen).\n1977an Euskal Idazleak Gaur liburua kaleratu zuen, eta handik hogei urtera obra haren jarraipentzat jo daitekeena plazaratu zuen: Euskal Kultura Gaur. XX. mendeko euskal literatura eta liburugintza ezagutzeko ezinbesteko erreferentzia dira bi obra mardul hauek.\n2000an Artaziak-euskal liburuak eta Francoren zentsura 1936-1983 liburua argitaratu zuen, 2004an Imanol Murua, Gipuzkoako alkate. Aurtengo urrian bertan aurkeztu du azkeneko liburua, Imanol Murua Uriarekin batera: Euskaltzaindia, Ekin eta Jarrai, erakundearen 90. urtemugan.\nGizarte Zientzietan lizentziatu zen Parisen, eta Soziologia doktoratu Deustuko Unibertsitatean. Frankismoko zentsurari buruz egin zuen tesia (Gobernu zentsura eta euskal liburua 1936-1983), eta gaiari buruz hainbat liburu ere argitaratu ditu, euskaraz nahiz gazteleraz.\nEuskaltzain osoa da 2007ko azaroaren 30etik, eta 2009ko urriaren 31n egin zuen sarrera hitzaldia, Foruan (Bibliografiatik Bibliotekara. Esperientziari leihoa). Hain zuzen, haren izena du Foruko Kultur Etxeak.\nUsurbilen (Gipuzkoa) bizi da.\nBerriaTBk Joan Mari Torrealdairi bere ibilbideaz eginiko elkarrizketa hemen\n(Egunkaria-ko Administrazio Kontseiluko kontseilari ordezkari ohia, Egunkaria-ko zuzendari izandakoa eta Hamaika Telebistako zuzendaria)\nIñaki Uria (Zarautz, Gipuzkoa; 1960) euskalgintzan aritu da beti. Medikuntza ikasketak hasi zituen arren, euskalgintzan murgildu zen. 1980an Susa literatura aldizkarian idazteari ekin zion. Euskal Filologia ikasten ari zen garai hartan, eta 1982an hasi zen Zeruko Argia izatetik Argia izatera pasatu berria zen aldizkarian. Argieroen taldea osatu zuen han, Joxemari Ostolaza, Joxemi Zumalabe zena, Pello Zubiria, Josu Landa eta Jon Barandiaranekin. Lehen hiru urteak oso biziak eta gogorrak izan ziren. Haietako inor ez zen aldizkarian egindako lanetik bizi. Zubiriak eta Landak bezalaxe, euskarazko eskolak ematen eta itzulpenak egiten irabazten zituen sosak. Amapa enpresan ere aritu zen lanean, Lapurdiko, Nafarroa Behereko eta Zuberoako herri sarreretan zeuden panel informatiboak Arabako, Bizkaiko, Gipuzkoako eta Nafarroarako ere egiteko helburuarekin.\nArgia-ren proiektua sendotuta zenean, eta Zumalabek puntua jarrita, euskarazko egunkaria sortzeko ahaleginetan hasi zen Uria, beste hainbatekin batera. Hamaika bilera eta buruhausteren ondoren, Egunkaria Sortzen talde eragilea sortu zuten 1990eko urtarrilean. Urte hartako abenduaren 6an argitaratu zuten Euskaldunon Egunkaria-ren 1. zenbakia, eta Uria zen zuzendariordea -zuzendaria, Zubiria-. 1992a eta 1993a bitartean, berriz, zuzendaria. Martxelo Otamendik egunkariko zuzendaritza hartu zuenetik, Uriak Egunkaria-ko kontseilari ordezkari kargua bete zuen 2003ko otsailaren 20ra arte, Guardia Zibilak kazeta itxi arte.\nEuskararen Gizarte Erakundeen Kontseiluaren sorreran ere parte-hartze handia izan zuen, eta bertako presidente ere izan zen aldi batez, Egunkaria-ren izenean.\n2006tik Hamaika Telebista Hedatzeko Taldeko zuzendari nagusia da. EKT, Euskal Komunikabideen Hedapenerako Elkartea, Corporacion Multimedia del Norte, Euskaltel, Elkar eta Bainet enpresak biltzen ditu Hamaikak.\nZarautzen bizi da.\nBerriaTBk Iñaki Uriari bere ibilbideaz eginiko elkarrizketa hemen\n(Egunkaria-ko Administrazio Kontseiluko idazkari ohia, kazetaria eta jesuita)\nTxema Auzmendi (Ordizia, Gipuzkoa; 1949). Egunkaria Sortzen herri ekimeneko bultzatzaileetakoa izan zen eta, proiektua gauzatu zenetik, Egunkaria-ko Administrazio Kontseiluko idazkaria izan zen, 2003ko otsailaren 20ra arte.\nJosulagundian 1968an sartu zen (1978an apaiztu zen). Bilbon hasi zituen goi mailako ikasketak, Deustuan. Han lizentziatu zen Filosofian; Alemanian, berriz, Teologian. Herrien eskubideei buruz egin zuen tesia. Urtebetez Filosofia eskolak eman zituen Deustuan, eta gero Azpeitira (Gipuzkoa) joan zen, Loiolara.\nHiru urte egin zituen Azpeitian Iraurgi ikastetxean irakasle, 1985ean hasita. Ondoren Donostiara joan zen, eta 1988an ekin zion saioak egiteari Herri Irratian. Jende xumea, baztertuak, Gobernuz Kanpoko Erakundeak... denetarik pasatu da hark zabaldutako mikroaren aurretik. Juan Lekuona Donostiako Herri Irratiko zuzendaria zela zuzendariordea izan zen Auzmendi. Joan den abuztuan egin zuen azken irratsaioa. 21 urte egin ditu Herri Irratian.\nAzkeneko 21 urteetan Donostian egon da, eta orain Kataluniara joatekoa zen aldi baterako, baina epaiketa bukatu artean Loiolako santutegian egongo da.\nBerriaTBk Txema Auzmendiri bere ibilbideaz eginiko elkarrizketa hemen\n(Egunkaria-ko zuzendari ohia eta BERRIAko zuzendaria)\n1993tik zuzendari lanetan\n1993tik kazetaren itxiera arte Egunkaria-ko zuzendaria izan zen Martxelo Otamendi (Tolosa, Gipuzkoa; 1957), eta 2003ko ekainetik BERRIAko zuzendaria da. 1977an ekin zion euskalduntze lanari: Tolosako gau eskoletan lehenik, AEKn jarraian eta Udal Euskaltegian gero. 1984an izan zuen lehen harreman zuzena euskal komunikabideekin, Egin egunkarian Egun on sailean idazteko aukera eskaini ziotenean.\n1987tik 1989ra, ETBn aritu zen lanean, Tolosako Udal Euskaltegian bi urteko eszedentzia eskatuta. Txoria dut maite programaren ardura hartu zuen bere gain. Ondoren, Aste ero asteroko saioko zuzendaria izan zen. ETBko lanak promozionatzea izan zen Otamendiren orduko lan nagusia. Jaioterriko Galtzaundi Euskara Taldean ere buru-belarri murgildu zen. ETBn barne ekoizpena eragiteko aukera izan zuen bi urtetan, eta Boisera (AEB) jo zuen ondoren. Tolosako euskaltegira lanera itzuli zen handik, eta ETBko Babel programa egin zuen urtebetez. Euskaltegia utzi, eta Egonean giro magazina zuzentzeari ekin zion ETBn; 1991 urtea zen, eta urte eta erdiz bete zuen lan hura.\nKazetariek eta herritarrek zuzenean euskarazko adierazpenak jasotzeko gune bat behar zutelakoan, euskarazko hitzaldiak bultzatzea eta eskaintzea helburu zuen Tolosako Galtzaundi Foruma abiarazi zuen jarraian. Xabier Arzalluz EAJko orduko presidenteak estreinatu zuen Foruma, eta Euskal Herriko pertsonaia ezagun asko pasatu zen geroztik gunetik.\nBerriaTBk Martxelo Otamendiri bere ibilbideaz eginiko elkarrizketa hemen\n(Egunkaria-ko zuzendariorde ohia eta Euskal Herriko Ikastolak Europar Kooperatiban Komunikazio aholkularia)\nZigor eskaera: 12 urteko espetxealdia eta 14 urteko inhabilitazioa\nXabier Oleaga (Erandio, Bizkaia; 1956) gazte-gaztetatik hasi zen euskararen munduan murgiltzen, euskara irakasten. AEK-ko sortzaileetakoa izan zen.\nPunto y Hora de Euskal Herria aldizkarian hasi zen kazetari. Ondoren, Egin egunkarira pasatu zen, eta 1990ean Egin-eko zuzendari izendatu zuten. Bi urte beranduago kargua utzi eta kazetari lanetan jarraitu zuen han.\nIa bi urte eszedentzian egon ostean, 1995etik Egunkaria-n egin zuen behar, zuzendariorde gisa.\n1997tik aurrera ikastolen munduan dabil: Partaide ikastolen elkartean jardun du, zuzendaritza batzordeko kide eta Komunikazio arduradun gisa, eta 2009tik Euskal Herriko Ikastolak Europar Kooperatiban Komunikazio aholkularia da. Horrez gain, Oleagak urteak egin ditu Orereta ikastolako lehendakari karguan.\nErrenterian (Gipuzkoa) bizi da.\nBerriaTBk Xabier Oleagari bere ibilbideaz eginiko elkarrizketa hemen\n2001eko ekaina, Bilbo, Egunkaria-ren aldeko lasterketa


Bayonne et la région bayonnaise, du XIIe au XVe siècle : étude d'histoire économique et sociale\nBaionan eta Parisen egin zituen letretako eta historiako ikasketak. Aintzina Ipar Euskal Herriko talde abertzalean hasi, eta Euzko Alderdi Jeltzaleko kide egin zen hamazazpi urterekin. Euskal ikasle-talde bat antolatu zuen Lapurdin 1933an, eta Euzko Alderdi Jeltzalearen zerbitzuan jarri zen, Hego Euskal Herrian, Espainiako Gerra Zibila hasi zenean. Bigarren Mundu Gerraren garaian, harremanetan jarri zen alemaniar naziekin, muga-aldeko ipar euskaldunak eta ihes egindako hego euskaldunak babesteko asmoz. 1944an, Frantzian gerra amaitu ondoren, kartzelan sartu zuten, nazien laguntzaile izan zela eta. Kartzelan 37 hilabetez egon ondoren, politika utzi eta historia-ikerketetan hasi zen. 1949. urtean aurkeztu zuen bere ikasketako tesia (Bayonne et la région bayonnaise du XII au XV siècle, 1949; Baiona eta Baionaldea XII. eta XV. mendeetan). 1949tik 1960ra Ipar Euskal Herritik kanpo egon eta gero, Notre tèrre basque (1961, Gure euskal lurra) izeneko historia-liburua aurkeztu zuen, eskoletarako testu gisa. 1966an doktoretza-tesia aurkeztu zuen, Bordeleko Unibertsitatean (L´onomastique du Nord du Pays Basque au Moyen Age, Ipar Euskal Herriko onomastika Erdi Aroan) eta Euskal Historiako Katedra jaso zuen, 1968an, Paueko Unibertsitatean. 1979. urtean eman zuen argitara Le Pays Basque (Euskal Herria), Ipar Euskal Herriko eta, oro har, Euskal Herri osoko historia ezagutzeko obra handia. Idazle emankorra izan zen Eugéne Goienetxe eta Gure Herria, BS-LAB, Yakintza eta Herria aldizkarietan eman zituen argitara artikulu aipagarrienak. Euskal Herriko Unibertsitateak honoris causa doktore izendatu zuen 1982. urtean, eta Eusko Ikaskuntzako ohorezko kide izan zen luzaroan. Eugéne Goienetxe izan zen, ezbairik gabe, Euskal Herriko historialari handienetako bat.\nAzken aldaketa 4 maiatza 2020(e)an, 14:21(e)tan\nOrriaren azken aldaketa: 4 maiatza 2020, 14:21.


Nik magnesioaren atomoen irudikapena egin dut, 12 protoi, elektroi eta neutroi dituela:\nArgazki hau, Daltonen Teoria Atomikoak esandakoari dagokio.\nBigarren argazki hau, Thomsonen Teoria Atomikoak esandakoari dagokio: Atomoa positiboki kargatutako esfera bat da, eta elektroi negatiboak bertan txertatuta daude.\nErnest Rutherfordek ordea, atomoek nukleoa zeukatela zioen eta bere inguruan protoiak zeudela, hori adierazten da argazkian.\nEta azken argazki honetan, Niel Bohrek esandakoa adierazi dut, erdian, protoiak eta neutroiak daude denak nahastuta eta inguruan orbitan, 12 elektroi daude.\nOrokorrean ondo dago, nahiz eta irudi bat falta den. Atomoa, orbitarekin bakarrik azaltzen den maketa falta zaizu.\nAnonimoa 2017(e)ko urtarrilakren 17(a) 10:34\nMarrazki bat falta da, eta irudi denak argazki batean sartu behar ziren.


"Ez dabiltza edozein estatu murrizten, estatu soziala dute xehatzen"\n2018ko abuztuaren 21a, asteartea | Ordua Euskal Herrian 02:36:51\nAudrey Laurin-Lamothe. Finantzen mundua hurbiletik segitzen\nFinantza-merkatuen indarra handituz joan da, egitura publikoen erabakietan eta herritarron bizietan eragiteko boterea lortu arte. Edozein baldintzatan finantzak salbatzeko jarrera dute estatuek. Berdin dio zorraren handitzea badakar. “Kapitalismoaren salbatzeko neurrien eraberritzea sekulakoa da, horien amaiera ez dugu agian sekula ezagutuko”, dio Audrey Laurin-Lamothek. Attac-ek argitaratu La dette du Quebec, vérités et mensonges (Quebecen zorra, egiak eta gezurrak) liburuan parte hartu du.\nGaur egungo egoera sozioekonomikoak 20ko hamarkadakoarekin eite handia duela dio Laurin-Lamothek. Garai hartan bezala, ezjakitez eta etsipenez, jendea faxismoari lotzen ari dela ikusteak kezka eragiten dio. (Arg.: Audrey Laurin-Lamothek utzia)\nEstatuaren zorra aipatzen digute austeritatearen beharra azaltzeko orduan.\nZorraren estakurua erabiltzen hasi ziren 70eko hamarkadan, estatuan neoliberalismoaren bihurgunea hartzen hasi zirenean. Azpi-kontratatzeak, pribatizazioak, malgutasuna... Noizean behin izen berri bat hartzen duten politiken multzoan sartzen da austeritatea. 2008ko krisiaz geroztik gero eta gehiago aipatzen digute zorra, gero eta austeritate handiagoa justifikatzeko.\nEzin dugu gastu publikoei soilik lotu estatuaren zorra.\nBi elementu hartu behar dira kontuan. Batetik, diru sartze batzuk bazterrera utzi dituzte: zerga saihestea eta ihesa erraztu dituzte, zerga tasak apaldu dituzte... Enpresei zuzendu diru-laguntzak ere badira. Zerga tasa zinez apalak eta diru-laguntza alimalekoak ditugu Quebecen, sektore batzuentzat kasik zerga paradisu gara. Bestetik, diru sartzeen xahutzeari ere so egin behar zaio. Hautu politiko batzuk dira eta jendarte-egituraren goian kausiturikoek dituzte erabakitzen. Ez dabiltza edozein estatu murrizten, estatu soziala dute xehatzen.\nMilaka milioi eman zizkieten bankuei.\nHautu politiko bat zen. Banku sistemikoak badirela jakin behar da. Hamar bat inguru dira, gehienik 30 bat, baina lurreratuz gero, sistema finantzario guztia lirateke lurreratuko. Konfiantzan oinarritzen da sistema finantzarioa eta konfiantza hautsiz gero, domino andana bat da erortzen. Hondamendi hori saihesteko zuten hautu hura egin. Baina banku horien boterea ahultzeko neurririk ez zuten finkatu. Gaur egun, herritarren etorkizuna erabakitzen du finantza-merkatuak.\nNolaz onartzen dute botere uzte hori?\nEstatuen aberastasuna ez da bakarrik garapen industrialari lotua, finantza-merkatutik ere jasotzen dute. Etengabean emendatuz doa kapitalaren etekina; aldiz, lanarena geldi-geldirik dago. Isileko akordioa dago elite politikoen eta eragile finantzarioen artean.\nFinantzarizazioak are basago bilakatu al du kapitalismoa?\nArriskutsua zen kapitalismo industriala ere, eta ekologikoki jasangaitza zen. Bere aldakortasunagatik da arriskutsua finantza-kapitalismoa. Arriskua sistemikoa da, munduaren beste puntan gertatzen denaren menpeko gara. Gainera, neoliberalismoagatik krisi ekonomiko bati aurre egiteko behar genukeen sare soziala eskas dugu.\nAberastu daiteke zorra finantza merkatura eramanez.\n90eko hamarkadaz geroztik, zorrak burtsarako titulu bilakarazten ahal dituzte Kanadako bankuek. Estatuen eta familien zorpetzea akuilatu zuen erabakiak. Arazoa da, etekina egiteko bide bilakatu delako. Maileguen bidez dirua banatzen dute ekonomiaren hazkundea ahalbidetzeko. Ikasleentzat mailegua, autoa erosteko mailegua, delako denda batek eskainitakoa... Maileguak geroz eta pertsonalizatuagoak dira.\nBurtsako salerosteak zergapetzea soluzioa dea?\nAterabide multzo baten barne den soluzio bat izan beharko luke. Zerga sistemaren erreforma, finantza aktibitateen kontrola, Eskandinavian bezala lan denboraren txikitzea, zerga paradisuen aurkako borroka, trantsizio ekologikoaren aldeko politikak... Anitz bada egiteko. Baina salerosteen zergatzeak ez du paradigma berri batzuen hartzea ondorioztatuko.\nNoizko kapitalismoaren bukaera?\nEz dut oraindik ikusten. Tokian tokiko elkartasunarekin errimatuz doan ekonomia bat dago, baina ezin dugu finantza-ekonomiaz erabat ihes egin. 2008an inork ez zuen pentsatzen estatuek bankuei dirua banatuko zietela! Kapitalismoaren salbatzeko neurrien eraberritzea sekulakoa da, haien amaiera ez dugu agian sekula ezagutuko. Halarik ere, ez dut uste krisi erraldoi bat itxoin behar dugunik kapitalismoaren ondorengoa irudikatzeko. Egunero post-kapitalismoa gauzatzen dabiltza batzuk, adibidez trantsizio ekologikoaz edota lanaren alienazioaz gogoetatuz. 20ko hamarkadarekin eite handia duen egoera batean gara: soldaten arteko desberdintasun handiak, xenofobiaren igoera...\nEz du itxura onik.\nFaxismoaz geroz eta hurbilago den egoera batean gara. Haren mezua pasaraztea ez du lortzen ezkerrak. Erran behar da sistema mediatikoak ez duela laguntzen, komunikabideen gehiengo zabala egitura pribatuen esku delako. 1922an Mussolini sostengatzeko Erroman egindako martxan zirenek ez zekiten zer nahi zuten. Faxismoan den masifikazio efektua beldurgarria da, mugimendu baten parte izan zaitezke egiten zabiltzanaz kontzientzia edota gogoeta zehatzik ukan gabe. Faxismoan ezjakina aktibismo politikoz eraldaturik da eta hori da izugarria. Mussolini boterera iritsi aitzin hor ziren faxismoaren osagaiak, Weimarko Errepublikan aldiz ez zen antolaturiko herritarren mugimendurik, Hitler boterera heldu eta jarri zituzten baliabide instituzionalak.\nKapitalismoaren egitura ulertu\n“Desberdintasun ekonomiko eta sozialekiko sentibera izan naiz betidanik. Ekonomia kapitalistaren egiturak eta hainbat politika legitimatzeko egin diskurtsoak ulertu nahi nituelako lotu nintzen soziologia ekonomikoari. Arazo ekologiko, ekonomiko zein sozialak ulertzeko finantzaren esfera ulertu behar da”.\nKanal hauetan artxibatua: Ekonomia krisia | Quebec\nSasoikako langileak diren 300 emakume marokoar 'bahitu' dituzte Almonten (Espainia)\nSAT sindikatuak salatu du gertakaria, eta ehun bat langilek enpresarien eta langileburuen aurka Guardia Zibilaren aurrean jarritako salaketaren ondorioa izan daitekeela uste da. 'Bahiketaren' helburua langileak beraien herrialdeetara bueltan bidaltzea da.\n2018-06-01 | Hiruka .eus\nEHUko Aurre-doktoreen Asanblada\n"Eskulan merkea baino ez garela ematen du"\nLan-baldintzen "benetako" hobekuntza eskatzeko protestan dabiltza EHUko aurre-doktoreak. Euren lan-eskubideak ukatzeko unibertsitateak legearen "anbiguotasuna" erabiltzen duela salatu dute.


Euspot, euskarazko spot lehiaketaren aurtengo gaia "Jarduera fisikoaren onurak. Mugitu eta bizi!" izango da — Unibertsitatea.Net\nHemen zaude: Hasiera › Ziztu bizian › Euspot, euskarazko spot lehiaketaren aurtengo gaia "Jarduera fisikoaren onurak. Mugitu eta bizi!" izango da\nEuspot, euskarazko spot lehiaketaren aurtengo gaia "Jarduera fisikoaren onurak. Mugitu eta bizi!" izango da\n2019/01/25 - Unibertsitatea.net\nEuskarazko sormena bultzatzea eta publizitatean euskararen erabilera sustatzea du helburu ekimenak. Lanak bidaltzeko epea maiatzaren 15era arte egongo da irekita eta guztira 2.550 euro banatuko dira saritan.\nMartxan da zortzigarrenez Euspot euskarazko spot lehiaketa. Euskarazko sormena bultzatzea eta publizitate arloan euskararen erabilera sustatzea du helburu eta horretarako, antolatzaileek urtero gai desberdin bat proposatzen dute.\nLehiakideek, nahi duten estilo, teknika eta baliabideak erabilita erantzun beharko diote sormen erronka horri (ikusi oinarriak) eta aurtengo gaia "Jarduera fisikoaren onurak. Mugitu eta bizi!" da. Honela,iragarkiak jarduera fisikoak eskaintzen dituen onura fisikoak, psikologikoak eta sozialak nabarmendu beharko ditu.\nMaiatzaren 15era arte dago 20-30 segundu bitarteko iragarkiak aurkezteko aukera eta guztira 2.550 euro banatuko dira. Bost sari izango dira guztira: Spotik onena (1.000 euro), Mondragon Unibertsitateko ikasleen spotik onena (500 euro), Publikoaren saria (500 euro), Musika sinkronizazio onenaren saria (300€) eta BHklip saria (14-18 urte) (250 euro)\nSari banaketa ekitaldia maiatzaren 30ean egingo dute Aretxabaletako Arkupe Kultur-etxean.